Κατούνα Κου Πε Πε: 06/17/15\n«Λευκή γενοκτονία» των Ελλήνων – Το μεγαλύτερο έγκλημα στην Ελλάδα συνεχίζεται!\nΤο φλέγον δημογραφικό πρόβλημα της πατρίδας μας\nΔύο άρθρα από το ιστολόγιο της Ορθόδοξης Ιεραποστολής\nΖούμε πρωτοφανείς στιγμές στην Ελλάδα του 2015. Εδώ και μερικά χρόνια βρίσκεται σε εξέλιξη το μεγαλύτερο «έγκλημα» σε βάρος του Ελληνικού Έθνους και η Πολιτεία, η Δικαιοσύνη αλλά – δυστυχώς – και η επίσημη Εκκλησία ΣΙΩΠΟΥΝ ή ΑΔΙΑΦΟΡΟΥΝ.\nΤα «σπίτια μας καίγονται και εμείς τραγουδάμε»! Ο «Τιτανικός της Ελλάδας» βουλιάζει και η ανώτερη αστική τάξη της Ελλάδας (εκτός τόπου και χρόνου) τρώει, πίνει, γλεντά, διασκεδάζει, σκορπά, αδιαφορεί…\nΗ κατάσταση έχει φτάσει σε οριακό σημείο, είναι μη αναστρέψιμη και κανείς δεν φαίνεται να συγκινείται! Κάθε 15 μέρες (περίπου) η διαφορά θανάτων – γεννήσεων στην Ελλάδα αυξάνει κατά 800-1000 άτομα, με δραματική μείωση των γεννήσεων. Δείτε τα στοιχεία:\nα΄ 2015 : Γεννήσεις : 22919 Θάνατοι : 36951 -14032\n(στοιχεία μέχρι 6 Απριλίου 2015)\n24 Απριλίου 2015, 18 μέρες αργότερα :\nΓεννήσεις : 30448, Θάνατοι : 47607 – 17159\n22 Μαΐου 2015, 14 μέρες αργότερα :\nΓεννήσεις : 33893, Θάνατοι : 51807 – 17914\nΗ πολιτική και οικονομική ηγεσία του τόπου από το 2010, μαζί με μερίδα της «τυφλής δικαιοσύνης» και του οικονομικού-εκδοτικού κατεστημένου της Ελλάδας έχουν τεράστιες ευθύνες για το έγκλημα σε βάρος του Δημογραφικού της Ελλάδας και της σιωπηλής γενοκτονίας του Ελληνικού Έθνους. Τεράστια ευθύνη έχει και η Ευρωπαϊκή Ένωση μαζί με το Διεθνές Νομισματικό Ταμείο, που εφάρμοσαν μια λανθασμένη, εγκληματική οικονομική και φορολογική πολιτική που οδήγησε τους Έλληνες σε πρόωρο θάνατο, αυτοκτονίες και άθλια οικονομική κατάσταση, ενώ τα εισοδήματα της ανώτερης οικονομικά τάξης στην Ελλάδα παρέμειναν ανέγγιχτα ή μειώθηκαν κατ' ελάχιστον, ενώ η φοροδιαφυγή των ανώτερων στρωμάτων οργιάζει και συνεχίζεται με αμείωτο ρυθμό.\nΤην οικονομική κρίση στην Ελλάδα την φορτώθηκαν στη πλάτη τους οι Οικογένειες με παιδιά και ειδικά οι τρίτεκνες, πολύτεκνες και υπερπολύτεκνες οικογένειες με απίστευτη, ανήθικη, κατάπτυστη φορολόγηση των εισοδημάτων και των ακινήτων και των αυτοκινήτων τους. Όλοι όσοι συνέργησαν στο έγκλημα σε βάρος των Οικογενειών με παιδιά θα μείνουν αιώνια ΚΑΤΑΠΤΥΣΤΟΙ από την Ελληνική Ιστορία (παρά την προσπάθεια του εκδοτικού και δημοσιογραφικού και ακαδημαϊκού κατεστημένου να τους «αγιοποιήσει», λόγω διαπλεκόμενων σχέσεων) και από την Εκκλησία…\nΠρόσφατα ο Μακαριώτατος Αρχιεπίσκοπος Αθηνών και πάσης Ελλάδος κ. Ιερώνυμος επισκέφτηκε το ΣτΕ. Ίσως θα έπρεπε να μεταφέρει στους ανώτερους δικαστικούς τα συγχαρητήρια της Εκκλησίας της Ελλάδας για όλες τις αποφάσεις που έλαβαν σε βάρος των τρίτεκνων, Πολύτεκνων και Υπερπολύτεκνων Οικογενειών που τους έχουν οδηγήσει σε απελπισία και απόγνωση (οικονομικά και θεσμικά κίνητρα)!\nΖούμε μια τεράστια αντίφαση, ζούμε έναν παραλογισμό: από τη μια οι περισσότερες ιερατικές οικογένειες να είναι πολυμελείς, οι Πνευματικοί της Εκκλησίας και των μοναστηριών να ζητούν από τα ζευγάρια να κάνουν πολλά παιδιά και από την άλλη η επίσημη Εκκλησία να χαριεντίζεται με πολιτικούς και δικαστικούς που πλήττουν (έμμεσα ή άμεσα) τις Οικογένειες με παιδιά και το δημογραφικό της Ελλάδας, που θα έχει επιπτώσεις και στη στελέχωση της Εκκλησίας αύριο!\nΠαρακολουθήσαμε, επίσης, την ομιλία του Παναγιωτάτου Μητροπολίτη Θεσσαλονίκης από την τηλεόραση, στην επίσημη γιορτή των Πολυτέκνων Θεσσαλονίκης, στο μητροπολιτικό ναό του Αγίου Γρηγορίου Παλαμά (Κυριακή των Αγίων Πάντων). Από τη μισή ώρα ομιλίας ο Μητροπολίτης Θεσσαλονίκης αφιέρωσε μερικά δευτερόλεπτα στους Πολύτεκνους, 3-4 λεπτά στο Ευαγγέλιο της Κυριακής και 25 λεπτά μιλούσε για την αξία της Ευρωπαϊκής Ένωσης και του Ευρώ και πόσο κινδυνεύουμε από ένα ενδεχόμενο Grexit!\nΑν αύριο οι Ευρωπαϊκοί θεσμοί ζητήσουν τη φορολόγηση της εκκλησιαστικής περιουσίας ή την απαλλαγή του Κράτους από τη μισθοδοσία των ιερέων, τι θα λέμε τότε; Αυτό είναι το βασικό πρόβλημα ή ότι η Ελλάδα ζει τη μεγαλύτερη ΕΘΝΙΚΗ τραγωδία του 21ου αιώνα με τη δημογραφική κατάρρευση ; [...]\nΜπορεί να μας πει η επίσημη Εκκλησία αν την ενδιαφέρουν τα μέλη της (ιερείς και απλοί πιστοί) που έχουν Οικογένειες με παιδιά; Τους απασχολεί το δημογραφικό της χώρας;\nΚαταλαβαίνουν ορισμένοι ότι σε 10-20 χρόνια οι εκκλησίες και τα μοναστήρια δεν θα έχουν νέους για να γίνουν ιερείς και μοναχοί/ές;\nΚαταλαβαίνουν ορισμένοι ότι οι παραμεθόριες περιοχές της Ελλάδας δεν θα έχουν νέους, παρά μόνο γέρους άνω των 60 χρονών;\nΚαταλαβαίνουν ορισμένοι ότι ΣΚΑΝΔΑΛΙΖΟΥΝ λόγω της αδιαφορίας της επίσημης Εκκλησίας για τις οικογένειες με παιδιά;\nΥ.Γ Το άρθρο αυτό δεν έχει σχέση με την Ορθόδοξη Ιεραποστολή, αλλά με την κοινωνική, πολιτική και δημογραφική κατάσταση στην Ελλάδα.\nΑναρτήθηκε από Unknown στις 11:59 μ.μ. 2 σχόλια:\nΕτικέτες Ελλάδα, υπογεννητικότητα\nΠΡΟΣΚΛΗΣΗ ΗΜΕΡΙΔΑΣ 28 ΙΟΥΝΙΟΥ ΣΤΟ ΣΕΦ: ΚΟΙΝΩΝΙΑ ΧΩΡΙΣ ΜΕΤΡΗΤΑ: ΠΡΟΟΠΤΙΚΗ Η ΕΦΙΑΛΤΗΣ;\nΕτικέτες για τους ετεροδημότες μας, εκδηλώσεις, προτάσεις\nΣαν χθες στα 1942, ο ιερέας Βασίλειος Ιωάννου, αφού πρώτα βασανίσθηκε ανηλεώς κατόπιν σφαγιάσθηκε ως αμνός από αλβανοτσάμηδες.\nΤον έπιασαν στον κάμπο του Καλπακίου, ενώ πήγαινε στις Φιλιάτες. Τον βασάνισαν επί τόπου και τον σκότωσαν με μαχαίρι. Συνέπεσε μάλιστα να περνά εκείνη την ώρα ο Ιταλός φρούραρχος, ο οποίος περιωρίσθηκε να… καγχάσει εις βάρος τού θυσιαζομένου ιερέως (…)\nΓενικά μιλώντας, από την περίοδο του 1940 μέχρι και το 1949, η ελλαδική Εκκλησία έχει να μετρά εκατοντάδες θύμετα ιερέων της, μιας και ήταν από τα πλέον αγαπημένα θύματα των εχθρών της Πατρίδος.\n[διαβάστε: Οι τσάμηδες και η τσαμουριά εδω]\nΑνακοίνωση για τον εορτασμό της πρώτης «παγκόσμιας ημέρας Γιόγκα» (Εκ της Ιεράς Μητροπόλεως Γλυφάδας, Ε. Β. Β. & Β.)\nΕπιπροσθέτως, θα θέλαμε να ενημερώσουμε τους πιστούς Χριστιανούς, αλλά και κάθε ενδιαφερόμενο πολίτη, ότι το προσεχές «Φεστιβάλ Χρωμάτων» («Colour Day Festival») δεν αποτελεί απλή γιορτή χρωμάτων, αλλά Ινδουιστικό θρησκευτικόφεστιβάλ, το γνωστό ως «Holi». Στην Ελληνική ιστοσελίδα του φεστιβάλ διαβάζουμε ότι πρόκειται για «διάσημη θρησκευτική γιορτή στην Ινδία», η οποία «γιορτάζεται με ευλάβεια εδώ και χιλιάδες χρόνια». Κανείς δεν μας πληροφόρησε όμως στην Ελλάδα, για την πραγματική ταυτότητα αυτού του φεστιβάλ. Το φεστιβάλ αυτό γίνεται προς τιμή του Κρίσνα, και κατά τη διάρκειά του αναβιώνεται με τελετουργικό τρόπο η Ινδουιστική ιστορία της δαιμόνισσας Holika.\n. ´Αρθρο 21 Παράγραφος 3\nΕκ της Ιεράς Μητροπόλεως Γλυφάδας\nΟι ψευδοεκσυγχρονιστές συναντούν τους ψευδοπατριώτες\nΑναρίθμητες φορές από την έναρξη της κρίσης έχουμε επαναλάβει πως ένας αποφασιστικός παράγοντας για την πυροδότησή της και την παρατεταμένη διάρκειά της υπήρξε η γενικευμένη φθορά και διαφθορά του πολιτικού και πνευματικού κατεστημένου της χώρας.\nΑπό τις αρχές της δεκαετίας του 1990, εξάλλου, καταδεικνύουμε τον καταστροφικό ρόλο που διαδραμάτισε η λεγόμενη παγκοσμιοποίηση και ο εκσυγχρονιστικός εθνομηδενισμός σε αυτή την αποσύνθεση των ελίτ της χώρας.\nΟι ψευδοεκσυγχρονιστές τύπου Σημίτη και οι ψευδολαϊκιστές τύπου Τσοχατζόπουλου επιτάχυναν την καταστροφή της χώρας, από τα Ίμια μέχρι τον Οτσαλάν, το χρηματιστήριο και το μεγάλο πάρτι των Ολυμπιακών Αγώνων. Από τη δεκαετία του 1990 εξάλλου προσπαθούσαμε να καταδείξουμε πως οι ελίτ της ύστερης μεταπολίτευσης σάπιζαν στην κορυφή της εξουσίας, δηλητηριάζοντας και μολύνοντας το σύνολο του κοινωνικού σώματος. Η κρίση του 2009 δεν αποτέλεσε παρά την κορύφωση της εγκληματικής δράσης τους, όπως τόσο προσφυώς καταδεικνύει και το βιβλίο του Μιχάλη Ιγνατίου. Γι’ αυτό και η διαδικασία αυτών των πέντε χρόνων υπήρξε πολύ περισσότερο επώδυνη ξεσκεπάζοντας τη γύμνια του πολιτικού προσωπικού του εκσυγχρονισμού (που έφτασε να εκπροσωπείται εσχάτως από τον Σταύρο Θεοδωράκη και τη Φώφη Γεννηματά, μετά τον Σημίτη και τον ΓΑΠ).\nΩστόσο, αυτή η κριτική μας απεδείχθη ημιτελής και ανίκανη να συλλάβει την έκταση της κρίσης και της παρακμής. Διότι, τα πέντε αυτά χρόνια, ήρθαν να καταδείξουν πως φθαρμένη ως το μεδούλι, αν όχι και τόσο διεφθαρμένη όσο η πρώτη, ήταν και η λεγόμενη πατριωτική και αντιεκσυχρονιστική πτέρυγα των ελίτ. Από αυτήν, μέσα σε πέντε χρόνια, ανεδείχθησαν στο προσκήνιο τρεις πολιτικές δυνάμεις που εμφανίστηκαν με πατριωτικό και αντιμνημονιακό πρόσημο. Ο ΣΥΡΙΖΑ, μια συνένωση ευρωκομουνιστών και αριστεριστών ποικίλης προέλευσης, οι ΑΝΕΛ, προερχόμενοι από τη δεξιά, και η Χ.Α., ως η μετεξέλιξη ενός ναζιστικού γκρουπούσκουλου. Παράλληλα με αυτές αναπτύχθηκαν και άλλες μικρότερες ομάδες και κινήσεις, όπως, προς στιγμήν, η ΣΠΙΘΑ υπό τον Μίκη Θεοδωράκη, το ΕΠΑΜ του Καζάκη, το σχέδιο Β του Αλαβάνου. Τόσο μεγάλη μάλιστα υπήρξε η απαξίωση του ψευδοεκσυγχρονιστικού πολιτικού κόσμου υπό τον ΓΑΠ, ώστε οι πατριωτικές και αντιμνημονιακές δυνάμεις, χωρίς βεβαίως την Χ.Α. ή τη Σπίθα και τον Καζάκη, βρέθηκαν και στην κυβερνητική εξουσία.\nΕπί πέντε χρόνια υποβάλλαμε σε κριτική τον αντιμνημονιακό χώρο καταδεικνύοντας τις τεράστιες αντιφάσεις του. Πώς ήταν δυνατόν, για παράδειγμα, να επικαλείται τον πατριωτισμό και να αγνοεί εντελώς την επιδείνωση της γεωπολιτικής θέσης της χώρας, ως συνέπεια της κρίσης; Πώς ήταν δυνατόν να είναι όντως πατριωτικός ένας χώρος που περιλαμβάνει στους κόλπους του έναν τεράστιο αριθμό εθνομηδενιστών, από τον Λιάκο ως τον Χριστόπουλο, που μόλις είχαν αυτομολήσει από το στρατόπεδο του Σημίτη και του ΓΑΠ, έως τον Νταβανέλο και τον Μηλιό, που χαρακτηρίζει την Ελλάδα ιμπεριαλιστική χώρα; Ή, από την απέναντι όχθη, να αναλαμβάνουν την εκπροσώπηση του πατριωτισμού ζηλωτές του Χίτλερ και των γερμανικών στρατευμάτων κατοχής;\nΚαι τα αποτελέσματα είναι εδώ, μπροστά μας. Πέντε μήνες διακυβέρνησης ΣΥΡΙΖΑ/ΑΝΕΛ οδήγησαν σε ακόμα βαθύτερη κρίση, ανεργία και διάλυση του κοινωνικού ιστού, ενώ, την ίδια στιγμή, χιλιάδες δυστυχισμένοι μετανάστες κατακλύζουν τα νησιά και τις πλατείες των πόλεων χωρίς ούτε να αποτρέπεται η είσοδός τους ούτε, από την άλλη, να τους προσφέρεται οποιαδήποτε πραγματική διέξοδος. Παράλληλα, προωθείται και ο νόμος για την ιθαγένεια που στοχεύει στην ολοκλήρωση της αποεθνικοποίησης μιας χώρας σε παρακμή. Και όμως, οι δήθεν εκφραστές του «πατριωτικού χώρου» περί άλλα τυρβάζουν. Ο Μίκης Θεοδωράκης και ο Μανώλης Γλέζος καλούν σε μια ακαθόριστη αντίσταση, αγνοώντας απολύτως την οικονομική, πολιτιστική, δημογραφική και γεωπολιτική κατάσταση της χώρας, κυνηγώντας απελπισμένα τα νιάτα τους που έφυγαν και ξεχνώντας την ευθύνη τους απέναντι στην ίδια τους την ιστορία. Ο Χρήστος Γιανναράς λιβανίζει επί ένα πεντάμηνο τον μοιραίο και ατάλαντο νεανία που παριστάνει τον πρωθυπουργό. Ο Κώστας Ζουράρις διακηρύσσει urbi et orbi τον έρωτά του για τον ΣΥΡΙΖΑ και την επιθυμία του να ενταχθεί σ’ αυτόν, για την οποία είναι διατεθειμένος, όπως λέει, «να ψηφίσει και την παραχώρηση της Μακεδονίας εις τα Σκόπια». Δεκάδες και εκατοντάδες άλλοι άνθρωποι και «στελέχη» του πατριωτικού χώρου, αφού πρώτα έτρεχαν πίσω από τον Γιωργάκη, τώρα κλείνουν τα μάτια μπροστά στην εθνική καταστροφή που φέρνει ο ΣΥΡΙΖΑ και επικροτούν τις αθλιότητες της Ζωής Κωνσταντοπούλου. Πώς να μη θλίβεσαι βαθύτατα όταν βλέπεις ανθρώπους που προσέφεραν στην πολιτική, πολιτιστική και πνευματική ζωή του τόπου να ευτελίζονται και να έχουν απολέσει κάθε στοιχείο ευθυκρισίας;\nΠόσοι και πόσοι «πατριώτες» και φίλοι μας δεν έκαναν γαργάρα τον πατριωτισμό τους στηρίζοντας ένα εθνομηδενιστικό κόμμα το οποίο αναπόδραστα θα επιφέρει νέες καταστροφές στη χώρα. Και αυτό θα έπρεπε να είναι προφανές στον καθένα. Στον καθένα που θεωρεί πρωταρχικά ζητήματα τη δημογραφική κατάρρευση και τη μετανάστευση των νέων, την οθωμανική παρουσία και απειλή στην Κύπρο και τη Θράκη, τη μεταβολή της Ελλάδας σε μεταναστευτικό χώρο-ταμπόν μεταξύ Ανατολής και Δύσης, στον καθένα που θεωρεί πρώτιστο ζήτημα την παραγωγική ανασυγκρότηση της χώρας. Αν, αντίθετα, οι πρώτες σου προτεραιότητες είναι η φιλελευθεροποίηση της χρήσης ναρκωτικών, το γκέι παρέιντ της προέδρου Ζωής και τα ανοιχτά σύνορα για τους μετανάστες -που ήδη εφαρμόζει το δίδυμο Δρίτσα, που ελέγχει το λιμενικό, και Τασίας Χριστοδουλοπουλου, που είναι υπουργός μετανάστευσης-, πώς θα ήταν δυνατό να πάρεις και τις σωστές και κατάλληλες αποφάσεις για τα πολιτικά πράγματα της χώρας ή για τη διαπραγμάτευση με τους εταίρους; Εκσυγχρονιστές αλά ΓΑΠ και όψιμοι «πατριώτες», αλά Τσίπρα, δεν είναι δυνατόν να θέτουν ως πρώτη προτεραιότητα το συμφέρον της χώρας, αλλά θέτουν πάντα πρώτο το συμφέρον της κάστας τους, το συμφέρον του κόμματός τους, το συμφέρον του εαυτούλη τους και της εξουσίας τους. Είτε για να φέρουν το ΔΝΤ και τα μνημόνια, είτε για να ολοκληρώσουν το έργο της καταστροφής.\nΔυστυχώς, λοιπόν, τα πράγματα είναι πολύ χειρότερα από ό,τι φανταζόμαστε. Και επαναλαμβάνεται με μορφή καρικατούρας το μόνιμο δίπολο της ελληνικής ιστορίας. Οι ψευδοπατριώτες ολοκληρώνουν την καταστροφή που εγκαινίασαν οι ψευδοεκσυγχρονιστές. Και το ότι αυτό το θανατερό δίπολο έχει προσλάβει τη μορφή καρικατούρας καταδεικνύεται και από το επίπεδο του πολιτικού προσωπικού. Αρχίζοντας από έναν άβουλο πρόεδρο της Δημοκρατίας, που δεν τολμάει να κάνει οποιαδήποτε κίνηση, ακόμα να απειλήσει και με παραίτηση, προκειμένου να προκαλέσει μια ταραχή στις πολιτικές ηγεσίες, μέχρι την ανάδειξη της… Φώφης στη θέση που ήταν κάποτε ο Ανδρέας Παπανδρέου (θα πει κάποιος, πάλι καλά, γιατί δεν μπορεί να κάνει μεγάλες καταστροφές!). Το γεγονός πως ένα άτομο τύπου Βαρουφάκη εξακολουθεί ακόμα, παρά τις πανωλεθρίες που έχει επισωρεύσει, να ακκίζεται και να κορδακίζεται ενώ χιλιάδες χαχόλοι τον χειροκροτούν είναι η μεγαλύτερη απόδειξη του γεγονότος πως, δυστυχώς, η κρίση έχει πάει πολύ βαθύτερα από ό,τι νομίζαμε.\nΕίναι δυστυχώς κρίση του ίδιου του λαϊκού σώματος, σε βάθος και πλάτος, είναι η έκφραση της βαθύτατης παρακμής του έθνους μας. Και προφανώς, για να υπάρξει θεραπεία, θα κατέβουμε ακόμα πιο κάτω τα σκαλιά της κρίσης και της παρακμής, μέχρις ότου οι τίμιοι και αξιοπρεπείς άνθρωποι, που εξακολουθούν να υπάρχουν σ’ αυτή τη χώρα, απελευθερωθούν εντελώς από Τσίπρες, Παπαδάκηδες, Λαζόπουλους, Καμένους, Σαμαράδες, και αποφασίσουν πως θα πρέπει να υπάρξει επιτέλους ένα κίνημα ενάντια στην παρακμή, που θα σαρώσει ολοκληρωτικά και αμετάκλητα όλον αυτό τον θίασο των διεφθαρμένων ή ανικάνων (συχνά και τα δύο μαζί) που κυριαρχεί στη ζωή του τόπου. Θα αποφασίσουν άραγε οι άνθρωποι που βρίσκονται στα σπίτια τους, στα χωριά τους, στις δουλειές τους, να πάρουν τη σκούπα που χρειάζεται και να σαρώσουν το σύνολο των φθαρμένων ψευδοελίτ που οδηγούν τη χώρα στην ολοκληρωτική καταστροφή; Θ’ αποφασίσουν κάποτε να βγουν από την, έστω αξιοπρεπή, ιδιώτευσή τους; Όσο δεν το κάνουν, θα συνεχίζουν να παραδίδουν τη μοίρα τους, τη δική τους και των παιδιών τους, στους Βαρουφάκηδες, τους Αδώνιδες, τους Λεουτσάκους και τις Ζωές.\nΑυτό που σήμερα χρειάζεται η Ελλάδα και ο λαός της είναι μία κυριολεκτική επανάσταση ενάντια στις ελίτ κάθε είδους και κάθε απόχρωσης, όχι γιατί κάποτε πολλοί απ’ αυτούς δεν έχουν ατομικά να προσφέρουν σε συγκεκριμένους τομείς και θεματικές αλλά γιατί βρίσκονται πιασμένοι σε ένα δίχτυ παρακμής και συνενοχής, γιατί έχουν μείνει στην εξουσία –κάθε είδους, πνευματική, πολιτική, μιντιακή ακόμα και οικονομική– πάρα πολλά χρόνια και είναι ανίκανοι να κάνουν και το παραμικρό βήμα προς τα εμπρός. Αντίθετα δε, με όλους τους αόρατους και αδιόρατους δεσμούς που τους δένουν με το σύστημα της διαφθοράς και της φθοράς, έχουν καταστεί ανίκανοι για οποιαδήποτε θετική κίνηση.\nΠώς να υπερβούν οι πολιτικοί, ακόμα και οι καλύτεροι ανάμεσά τους, τους μακροχρόνιους εθισμούς σε ψευδολογία, καρεκλοκενταυρισμό και πελατειακές τακτικές, που τους έχουν δέσει χειροπόδαρα (χαρακτηριστικές είναι οι ελάχιστες στιγμές αλήθειας που βγάζουν κάποιοι από αυτούς τις στιγμές που νιώθουν πως χάνουν την εξουσία, όπως έγινε πρόσφατα με τον Βενιζέλο, αλλά δυστυχώς δεν κρατάνε πολύ).\nΠώς να αποφύγουν οι δημοσιογράφοι τον απόλυτο και ασφυκτικό έλεγχο των λούμπεν ιδιοκτητών και αφεντικών τους, που τους έχει μεταβάλλει σε «παπαγαλάκια»; Πώς να μπορέσουν οι διανοούμενοι να επιβιώσουν σε ένα σύστημα μετριοκρατίας, αναξιοκρατίας, αν δεν υποστείλουν και δεν ευνουχίσουν, τουλάχιστον εν μέρει, την κριτική τους σκέψη;\nΓια όλους αυτούς τους λόγους, και επειδή όλο αυτό το σύστημα που χτίστηκε από τη μεταπολίτευση και μετά έχει κρατήσει πάρα πολλές δεκαετίες, έφθειρε ανεπανόρθωτα και τις ελίτ και διέφθειρε σε μεγάλο βαθμό και το ίδιο το λαϊκό σώμα. Ατέλειωτες ώρες τηλεθέασης, ατελείωτες ώρες πλύσης εγκεφάλου και απονεύρωσης κάθε ουσιαστικού ενδιαφέροντος το μετέβαλαν εν πολλοίς σε άβουλο όργανο στα χέρια πολιτικών και μηντιαρχών, που κινείται μόνο με μια λογική άμεσου συμφέροντος και ξεχνάει τα μακροπρόθεσμα συμφέροντά του, ακόμα και τις κρυμμένες δυνατότητες του.\nΕπομένως, μόνον αν υπάρξουν άνθρωποι διατεθειμένοι να προχωρήσουν σε μια επανάσταση ενάντια στο καθεστώς και τις ελίτ του, μπορεί να υπάρξει οποιαδήποτε σωτηρία. Προφανώς, ο αναγνώστης θα θεωρήσει αυτό το κείμενό μου ως έκφραση μιας βαθιάς απογοήτευσης και αδιεξόδου. Εν τούτοις, δεν έχω πάψει να ελπίζω σε εκείνους τους, λίγους ή πολλούς, ανθρώπους που θα αποφασίσουν κάποια στιγμή να σπάσουν σαν τον Γκιούλιβερ τις χιλιάδες κλωστές που τους κρατάνε καθηλωμένους σε μια θανατερή ακινησία και θα αποφασίσουν πως «οι δούλοι και οι ραγιάδες, μόνοι τους θε να σωθούν». Και μία εξέγερση ενάντια στις ελίτ θα έχει τη δυνατότητα, ίσως, να απελευθερώσει από τα αδιόρατα συχνά δεσμά τους και εκείνους τους τίμιους και ικανούς ανθρώπους, που έχουν εγκλωβιστεί μέσα σε αυτές, να απελευθερώσει και τον ίδιο το λαό από την αποχαύνωση που τον απειλεί.\nΑλλά προϋπόθεση για όλα αυτά είναι μια μεγάλη και αυθεντική εξέγερση.\nαπό το βιβλίο “Πατερική Θεολογία”\n(Αφιερωμένο στους λατινόφρονες-οικουμενιστές)\nΑφού λοιπόν ανιχνεύσανε οι Φράγκοι την δύναμι αυτή της Ορθοδοξίας,Έθεσαν ως στόχο τους την διάλυσι του Ησυχασμού μετά την ίδρυσι της Νέας Ελλάδας, δηλαδή μετά την Επανάστασι του 1821, και το έργο αυτό ανέλαβε ο Αδαμάντιος Κοραής. (σχόλιο δικό μας: τον οποίον, στα Ελληνικά Σχολεία, τον διδάσκονται οι μαθητές σαν μέγα ευεργέτη των γραμμάτων και του πολιτισμού).\nΑυτός κύρυξε πόλεμο κατά του Ησυχασμού τότε, που στόχος και των Ρώσων και τών Ευρωπαίων μετά την Επανάστασι του ’21 ήταν η εκρίζωσις, η εκθεμελίωσις, του Ησυχασμού από την Χριστιανική Παράδοσι. Αυτός είναι εκείνος, ο οποίος εγκαινίασε τον διωγμό εναντίον του Ησυχασμού, εναντίον του παραδοσιακού Μοναχισμού, εναντίον της Ορθοδόξου και μόνης σωστής θεραπείας της ψυχής του ανθρώπου. Έτσι φθάσαμε σήμερα στο σημείο να θεωρούμε αυτήν την Παράδοσι ότι είναι μια παρονυχίδα, μία λεπτομέρεια, ένα παρελθόν φαινόμενο της Ορθοδόξου Παραδόσεως (βλέπε οικουμενιστές).\nΜια αγγελία από αγροτικό συνεταιρισμό της Λάρισας ήταν αρκετή για να μαζευτούν πάνω από 400 αιτήσεις ανέργων που ελπίζουν σε ένα αξιοπρεπές μεροκάματο 20 ευρώ - Με πτυχία πανεπιστημίου αλλά απογοητευμένοι από τη μακροχρόνια ανεργία, δεν διστάζουν να περάσουν από οντισιόν για μια θέση στις εποχικές καλλιέργειες\nΟλα ξεκίνησαν αρχές Ιουνίου, όταν οι αλλοδαποί εργάτες -στη συντριπτική τους πλειοψηφία Αλβανοί- οι οποίοι τα τελευταία χρόνια εργάζονταν στα χωράφια των μελών του Αγροτικού Συνεταιρισμού Γιάννουλης στη Λάρισα, προχώρησαν σε στάση εργασίας διεκδικώντας να εργάζονται λιγότερο με το ίδιο όμως μεροκάματο, που έφτανε τα 30 ευρώ ημερησίως μαζί με τις κρατήσεις. «Με αυτούς τους ανθρώπους συνεργαστήκαμε για πολλά χρόνια και, αντί να κάτσουν να συζητήσουν μαζί μας μπας και βρούμε λύση, επιχείρησαν να μας εκβιάσουν λίγο πριν από τη συγκομιδή, που είναι μια κρίσιμη περίοδος για μας. Η κίνηση αυτή, όμως, τους γύρισε μπούμερανγκ», δηλώνει στο «ΘΕΜΑ» ο κ. Δημήτρης Λεωνιδάκης, πρόεδρος του συνεταιρισμού, ο οποίος μετά την εξέλιξη αυτή προέβη άμεσα σε διάφορες ενέργειες λόγω πίεσης χρόνου, αφού υπήρχε ανάγκη να βρεθούν εργατικά χέρια για τα χωράφια. «Συγκαλέσαμε γενική συνέλευση των μελών μας και αποφασίσαμε να ζητήσουμε εργάτες γης από την περιοχή μας μέσω αγγελίας στην τοπική εφημερίδα “Ελευθερία” της Λάρισας. Αν και αρχικά είχαμε κάποιον ενδοιασμό, μια και πριν από δύο χρόνια σε ανάλογη ενέργεια του Αγροτικού Συνεταιρισμού Ημαθίας δεν υπήρξε ιδιαίτερο ενδιαφέρον, η κίνηση τελικά μας δικαίωσε», αναφέρει.\nΔημοσιογράφος και μητέρα συγκλονίζει: Σας παρακαλώ, μη με ρωτάτε γιατί το παιδί μου έχει σύνδρομο Down\n«Σας παρακαλώ, όταν βλέπετε κάποιον σαν τη Λουίζ, μη ρωτάτε τη μητέρα της "πώς και δεν το εντοπίσατε στη διάρκεια της εγκυμοσύνης;". Είτε το είχε εντοπίσει, που σημαίνει ότι πήρε την απόφαση να συνεχίσει την εγκυμοσύνη της, είτε δεν το είχε εντοπίσει και η έκπληξη ήταν αρκετή ώστε να μη χρειάζεται να επανέλθει στο θέμα. Επιπλέον, κάθε μητέρα έχει την τρομερή συνήθεια να νιώθει ενοχές για σχεδόν τα πάντα, οπότε όσον αφορά το έξτρα χρωμόσωμα... Δεν χρειάζεται να σας πω», έγραψε και έλαβε κύμα μηνυμάτων. 36.000 άνθρωποι διάβασαν το μήνυμά της σε μια μέρα και έγινε θέμα στα μίντια όλου του πλανήτη.\n«Αυτή είναι η κόρη μου Λουίζ. Είναι 4 μηνών, έχει δύο χέρια και δύο πόδια, έχει δύο ωραία μαγουλάκια και ένα παραπάνω χρωμόσωμα». Ετσι ξεκινάει το μήνυμα της δημοσιογράφου:\n«Οταν συνέβη αυτή η ανταπόκριση του κόσμου, ένιωσα να με ξεπερνάει το θέμα. Για τον σύζυγό μου και για μένα, αυτή η πλευρά των social media είναι το πολύ θετικό κομμάτι του ίντερνετ. Ο ιστός επιτρέπει να εκφραστεί ένα τεράστιο κύμα αλληλεγγύης» δήλωσε η δημοσιογράφος στο Paris Match.\n«Εγραψα αυτό το μήνυμα στο Facebook σαν κραυγή αλλά και σαν παράπονο. Δεν είχα θυμό, ήμουν και στενοχωρημένη. Είχα γυρίσει από ένα ιατρικό ραντεβού με τη Λουίζ και εκεί άκουσα να με ρωτάνε "μα, δεν το είδατε όταν ήσασταν έγκυος;". Δεν ήταν η πρώτη φορά που το άκουγα, με πόνεσε όμως».\n«Αυτή η ερώτηση είναι κλασική. Καταλαβαίνω ότι όταν κάποιος λέει αυτές τις λέξεις δεν καταλαβαίνει πόσο πόνο προκαλεί. Δεν είναι κακία, είναι από αδεξιότητα. Οι άνθρωποι νομίζουν ότι υπάρχει ένα απόλυτα αξιόπιστο τεστ και ότι δεν υπάρχει σήμερα να έχεις παιδί με σύνδρομο Down χωρίς να το ξέρεις. Με πονάει γιατί κι εγώ έθεσα το ερώτημα στον εαυτό μου, σαν μητέρα. Πέρασα όλες τις εξετάσεις που γίνονται στις έγκυες γυναίκες. Οταν λοιπόν μου κάνουν αυτή την ερώτηση, είναι σαν να μου λένε "μα, πώς γίνεται κι αυτό το παιδί είναι εδώ;"».\n«Τι έγινε όταν το έμαθες στην εγκυμοσύνη;», τη ρώτησε το περιοδικό.\n«Είναι ένα τεράστιο σοκ. Αρχικά αναρωτιέσαι γιατί σου συμβαίνει κάτι τέτοιο. Δεν πίστευες ότι θα μπορούσε να σου συμβεί. Εχουμε την εντύπωση ότι ζούμε έναν υπερ-ελεγχόμενο κόσμο κι ο ουρανός πέφτει στο κεφάλι μας. Νιώθεις θυμό, αδικία για σένα και για το παιδί σου. Εγώ ένιωσα ενοχή. Ηταν μέσα στην κοιλιά μου και αναρωτήθηκα αν έφταιγα εγώ που είχε αυτό το πρόβλημα. Αποφάσισα όμως να το κρατήσω, τελεία», είπε η Boudet.\n«Τίποτα δεν σε προετοιμάζει για να δεχτείς αυτό το σοκ. Αποτελεί σοκ και για τον οικογενειακό περίγυρο. Τι να τους πεις; Το χειρότερο είναι η ενόχληση που αισθάνονται για την αναπηρία. Δεν ακούς λόγια όπως "τι ωραίο δώρο αυτό το παιδί", "είναι υπέροχο". Η κοινωνία μας δεν είναι τρυφερή με τη διαφορετικότητα. Πριν γεννηθεί η Λουίζ, ούτε εγώ η ίδια δεν ήμουν άνετη απέναντι στην αναπηρία. Σήμερα έχω διανύσει πάρα πολύ δρόμο. Μέσα σε 4 μήνες ξεπέρασα πολλά όρια, κι αυτό μπορεί να το κάνει και η κοινωνία γύρω μας».\nΗ βαυαρική αντιβασιλεία, με εξαιρετικά μεθοδευμένο και τεχνοκρατικό τρόπο, προσπάθησε να αρπάξει όχι μόνο την εκκλησιαστική περιουσία, αλλά και τους ναούς, ενοριακούς, κτητορικούς, μοναστηριακούς και κοινοτικούς, με τα οικόπεδά τους (εκκλησιόπεδα). Η πόλη των Αθηνών ήταν κατάσπαρτη με περισσότερους από τριακόσιους (300) ναούς και ναΐσκους. Ο αριθμός και η θέση των θρησκευτικών αυτών μνημείων προκαλούσαν τον φθόνο όχι μόνο των ξένων που είχαν κατακλύσει τη διοίκηση, αλλά και Ελλήνων κερδοσκόπων, οι οποίοι αναζητούσαν κέρδη ακόμη και στο μικρότερο τεμάχιο γης της πρωτεύουσας που αναγεννιόταν. Ετσι, αργά, μεθοδεύτηκε ο αφανισμός του σημαντικότερου ίσως δικτύου βυζαντινών εκκλησιών των Βαλκανίων αλλά και της Ευρώπης. Μνημείων τα οποία επιβίωσαν στα χρόνια της δουλείας, για να αφανιστούν όταν πλέον η πατρίδα ελευθερώθηκε!\nΤο μυστικό βρισκόταν στον τίτλο με τον οποίο είχε εισαχθεί προς συζήτηση το θέμα στο Συμβούλιο της Αντιβασιλείας. Η απόφαση λαμβανόταν «διά τας ερειπωμένας εκκλησίας και τα παρεκκλήσια των Αθηνών», ενώ στο διάταγμα που εκδόθηκε παραλήφθηκε η αναφορά στα παρεκκλήσια, περιλήφθηκαν όμως στις διατάξεις του! Οι «κατερειπωμένες» εκκλησίες, όπως αναφέρει, κατατάχθηκαν σε τρεις κατηγορίες: α) μοναστηριακές, β) ενοριακές και γ) ιδιωτικές. Τις πρώτες αναλάμβανε να εκποιήσει το κράτος, χρησιμοποιώντας το προϊόν της εκποίησης στην ανέγερση πανεπιστημίου. Οι δεύτερες, οι ενοριακές, παραχωρούνταν στον Δήμο Αθηναίων προκειμένου να τις εκποιήσει και να χρησιμοποιήσει τα χρήματα για την ανέγερση ναών. Οσο για τους ιδιώτες (κτήτορες), καλούνταν εντός 40 ημερών να καταθέσουν αποδεικτικά της ιδιοκτησίας τους, αλλιώς θα την έχαναν. Δηλαδή, με τον έναν ή τον άλλον τρόπο θα εκποιούνταν το σύνολο των από τον πόλεμο ναών, των παρεκκλησίων ή των ιδιωτικών ναΐσκων. Τίποτα δεν άφησαν στην τύχη του οι Βαυαροί. Είχαν φροντίσει ήδη να δημιουργήσουν το περίφημο «Εκκλησιαστικόν Ταμείον», το οποίο διαδραμάτιζε πρωταγωνιστικό ρόλο, και παρά τον τίτλο του, δεν υπαγόταν στην εξουσία της Εκκλησίας. Κανείς ωστόσο δεν σκεπτόταν τρόπους διάσωσης και αναστήλωσης ναών και ναΐσκων, που αποτελούσαν ιερή παρακαταθήκη από τα χρόνια της Τουρκοκρατίας. Τις άγνωστες εν πολλοίς μεθοδεύσεις, καθώς και τα χαμένα μνημεία, καθένα ξεχωριστά, θα συνεχίσουμε να τα παρουσιάζουμε στην καθημερινή μας στήλη «Λες και ήταν Χθες».\nΑπό τους πελεκάνους της Πρέσπας που απολαμβάνουν τα νερά της λίμνης, ως τους υγρότοπους της Κρήτης και τα απομακρυσμένα παρθένα δάση της Ροδόπης που στέκουν αιώνες ισχυροί προστάτες μας, μέχρι τα δελφίνια που παίζουν με τα κύματα, η φύση εκτυλίσσεται και μας περιβάλλει μοναδικά. Φαντάζεσαι τη ζωή χωρίς την ομορφιά της; Το WWF Ελλάς αποδεικνύει έμπρακτα την αγάπη του για τη φύση και αγωνίζεται για τη διατήρηση της για περισσότερα από 40 χρόνια. Φέτος συσπειρώνει τις δυνάμεις του με 100 ακόμα περιβαλλοντικές οργανώσεις και αγωνίζονται μαζί να προστατέψουν κεκτημένα ετών. Για να μπορούμε όλοι μαζί να απολαμβάνουμε όλα όσα απλόχερα η φύση μας προσφέρει.\nΥγρότοπος – Θράκη Δάσος Φραχτού Καταρράκτης – Δάσος Φραχτού – Ροδόπη Λίμνη Βόλβη – Θεσσαλονίκη Λίμνη Στυμφαλία – Κόρινθος Παραλία Ναυάγιο – Ζάκυνθος Νεαροί Θαλασσοκόρακες – Σαμοθράκη Κόλπος του Λαγανά, Ζάκυνθος Μαυρόγυπας, Δάσος Δαδιάς – Λευκίμης – Σουφλίου Ένα τεράστιο μανιτάρι πάνω σε κορμό πεύκου – Ροδόπη Σπηλιά μεσογειακής φώκιας στην Κεφαλονιά Λεύκες – Κοιλάδα του Νέστου Μαυροπετρίτης – Άνδρος Κριτσά – Κρήτη Μεσογειακή χελώνα – Πάτρα\nΕτικέτες Ελλάδα, φύση\nΣαν χθες στα 1942, ο ιερέας Βασίλειος Ιωάννου, αφο...\nπ. Ιωάννης Ρωμανίδηςαπό το βιβλίο “Πατερική Θεολ...\nΔημοσιογράφος και μητέρα συγκλονίζει: Σας παρακαλώ...


Οι «ευκαιρίες» στο μέλλον και οι αλυσίδες στο παρόν | ΤΠΤ - "4"\n<Θέσεις για την εκπαίδευση\nΝα αποτρέψουμε τον αφανισμό της αγροτιάς>\nΟι «ευκαιρίες» στο μέλλον και οι αλυσίδες στο παρόν\naltinogστο 15 Ιουνίου, 2003 /1 Σχολιο\nΣπάρτακος 70, Ιούνης 2003\nΣχόλιο για το πρόγραμμα της ΝΔ για την εκπαίδευση\nτου Βαγγέλη Κούταλη\nΜεσούσης της εξεταστικής περιόδου για τους μαθητές, η ηγεσία της Ν.Δ. έδωσε στην δημοσιότητα το πρόγραμμά της για την εκπαίδευση. Δεν πρόκειται απλώς για ένα τρυκ που υπέδειξαν στον κ. Καραμανλή και την συντροφιά του ορισμένοι επιδέξιοι επικοινωνιολόγοι. Οι «εκπαιδευτικές μεταρρυθμίσεις» αποτελούν τις τελευταίες δεκαετίες ένα αναγκαίο συμπλήρωμα για τις οικονομικές αναδιαρθρώσεις και αντίστροφα οι «αναγκαίες αλλαγές στην ελληνική οικονομία», η παραγωγή δηλαδή ενός ευέλικτου εργατικού δυναμικού, πρόσφορου στον ασφυκτικό κοινωνικό έλεγχο του κεφαλαίου και αναλώσιμου στους βωμούς του κεφαλαιοκρατικού ανταγωνισμού, δεν μπορούν να τελεσφορήσουν χωρίς δραστικές παρεμβάσεις στον «νευραλγικό» χώρο της εκπαίδευσης. Σε αυτό το σημείο ο ΟΑΣΑ, το ΔΝΤ, η Commission, η ΝΔ, οι ειδικοί των ΜΜΕ, οι πρυτάνεις των εκπαιδευτικών ιδρυμάτων, μέχρι και το τελευταίο αφεντικό μιας καπιταλιστικής επιχείρησης, όλοι τους συμφωνούν και επαυξάνουν, φανερώνοντας πόσο εμποτισμένος από τον νεοφιλελεύθερο «ολισμό» είναι πλέον ο δημόσιος λόγος.\nΠράγματι, η ηγεσία της Δεξιάς ευθυγραμμίζεται με έναν νεοφιλελεύθερο κοινό τόπο, τον οποίο αξιοποιεί ασφαλώς για λόγους πολιτικής προπαγάνδας, με μια διττή σημασία. Αφενός για να εμφανίσει το γενικότερο πρόγραμμά της, που έχει ως αιχμή την αποτελεσματική προώθηση των συμφερόντων των ελλήνων καπιταλιστών χωρίς περιττά «δίκτυα προστασίας» και σοσιαλφιλελεύθερους δισταγμούς, ως ένα πρόγραμμα μακρόπνοο, βασισμένο σε προσεκτικό, ικανό να περιλάβει όλες τις κοινωνικές ανησυχίες, σχεδιασμό. Και αφετέρου για να παίξει με τις προσδοκίες κοινωνικής κινητικότητας, που εξακολουθούν στην ελληνική κοινωνία να συνδέονται προπάντων με την δυνατότητα πρόσβασης στις ανώτερες βαθμίδες της εκπαίδευσης.\nΚατ’ αυτόν τον τρόπο, οι εξαγγελίες της ΝΔ δεν απευθύνονται μόνο στους κατοίκους της Εκάλης και του Ψυχικού, ούτε στους κύκλους των εφοπλιστών, που έτσι κι αλλιώς δεν πρόκειται να τους χάσει ως στυλοβάτες. Το κύριο target group των πολιτικών managers της Δεξιάς είναι τα πλέον καταπιεσμένα τμήματα της εργατικής τάξης, οι χαμηλόμισθοι και οι άνεργοι του Περάματος και του Ταύρου, καθώς και εκείνα τα τμήματα της μικροαστικής τάξης που η εντεινόμενη συγκέντρωση και συγκεντροποίηση του κεφαλαίου πετάει από το τραίνο της «ανταγωνιστικότητας», εκείνοι οι γονείς, με άλλα λόγια, που βρίσκονται ήδη αρκετά χαμηλά στην κοινωνική κλίμακα για να μην κατατρύχονται από ανησυχία ακόμα και για την παραμικρή δυνατότητα κοινωνικής ανέλιξης των γόνων τους. Όχι ότι ο στόχος είναι η συγκρότηση μιας εδραίας συμμαχίας μαζί με αυτές τις κοινωνικές δυνάμεις. Κάτι τέτοιο θα έθιγε οποιαδήποτε δυνατότητα εφαρμογής μιας αποφασιστικής πολιτικής ιδιωτικοποιήσεων και απελευθέρωσης των αγορών, που είναι ακριβώς η πολιτική της ΝΔ. Οι επικλήσεις, αντίθετα, «τομών» στην εκπαίδευση, για να ενισχυθεί η θέση των πιο «ασθενών» οικονομικά ατόμων, και να αυξηθούν οι πιθανότητές τους να διαπρέψουν κοινωνικά, από τον Πινοσέτ μέχρι την Θάτσερ, χρησιμοποιούνταν πάντα ως μια νεοφιλελεύθερη υπόσχεση που δίνεται στο σύνολο των καταπιεσμένων, για να «εκπληρωθεί» μονάχα για μια χούφτα τους, σε βάρος της συντριπτικής πλειοψηφίας.\nΤα νεοφιλελεύθερα παραμύθια διαθέτουν πάντα το «ικανό να διακριθεί» άτομο και το «ανίκανο να εγγυηθεί ευκαιρίες» σύνολο. Δεν έχει σημασία από ποια τάξη αυτό το άτομο προέρχεται, σημασία έχει μόνο σε ποια τάξη θα καταλήξει. Γι’ αυτό ακριβώς ο χώρος της εκπαίδευσης είναι νευραλγικός στην νεοφιλελεύθερη ρητορική: ετοιμάζει τους επόμενους «ικανούς», ή τουλάχιστον, μπορεί να υποσχεθεί ότι θα υπάρξουν, μέσα στην κοινωνική έρημο, και τέτοιοι. Ναι, όντως, πρόκειται για μια ψηφοθηρία · με μαζικό, όμως, ακροατήριο, και σοβαρότατες κοινωνικές επιπτώσεις.\nΤο πρόγραμμα της ΝΔ για την εκπαίδευση δεν διακρίνεται, όπως επεσήμαναν και αρκετοί σχολιαστές, για την πρωτοτυπία του. Ανάμεσα στα άλλα περιλαμβάνει την σταδιακή αύξηση των δαπανών στο 5% του προϋπολογισμού, τον περιορισμό των πανελλαδικών εξετάσεων στο λύκειο (κατάργηση αυτών της Β’ Λυκείου, μείωση των εξεταζόμενων μαθημάτων στην Γ’) με παράλληλη ενίσχυση των ενδοσχολικών, προσδιορισμό του αριθμού των εισακτέων στην ανώτατη εκπαίδευση από το Υπουργείο και τις πρυτανικές αρχές, ένταξη του λυκείου στην υποχρεωτική εκπαίδευση με ενιαίο πρόγραμμα σπουδών για τα 11 χρόνια που μεσολαβούν από την Α’ Δημοτικού μέχρι την Β’ Λυκείου, εισαγωγή πολλαπλού βιβλίου στα σχολεία και πολλαπλού συγγράμματος στα πανεπιστήμια (με δίδακτρα για τους εύπορους φοιτητές), επιπλέον καταρτίσεις και επιμορφώσεις για τους εκπαιδευτικούς, εισαγωγή των δύο κύκλων σπουδών στα πανεπιστήμια, υπαγωγή των ανώτερων εκπαιδευτικών ιδρυμάτων σε δεσμευτικό επιχειρησιακό πρόγραμμα, με κίνδυνο διακοπής των χρηματοδοτήσεων, και άρα κλεισίματος, περιορισμό στην ευχέρεια χρήσης του πανεπιστημιακού ασύλου, γενικευμένη εφαρμογή της αξιολόγησης (σε σχολεία, ΑΕΙ, ΤΕΙ), και τέλος, ίδρυση ιδιωτικών πανεπιστημίων, «μη κερδοσκοπικού» (!!!) τύπου.\nΤο ότι ακόμα και πάγια αιτήματα των κινημάτων στην εκπαίδευση (πολλαπλό σύγγραμμα), ή εξαγγελίες για περιορισμό των εξετάσεων, για πιο εύκολη δηλαδή πρόσβαση στην τριτοβάθμια εκπαίδευση, και για επέκταση της υποχρεωτικής εκπαίδευσης, συναρθρώνονται με εξόφθαλμα νεοσυντηρητικές θέσεις (κατάργηση, ουσιαστικά, του ασύλου, μιας και οι «αξιόποινες πράξεις» που οι «οραματιστές» της Δεξιάς έχουν κατά νου είναι μάλλον οι καταλήψεις και γενικά οι δυναμικές μορφές αγώνα) και νεοφιλελεύθερες επινοήσεις τύπου «μη κερδοσκοπικού» ιδιωτικού πανεπιστημίου, αυτό το εκ πρώτης όψεως περίεργο μείγμα δεν πρέπει να μας εκπλήσσει.\nΗ νεοφιλελεύθερη ρητορική στην εκπαίδευση είναι πράγματι συνθετική και εσωτερικά συνεπής. Δεν χρειάζεται καμιά πρωτοτυπία, πέρα από αυτήν της προσομοίωσης κάθε κοινωνικής δραστηριότητας με την παραγωγή εμπορευμάτων. Προτάσσει την μαζικοποίηση της εκπαίδευσης, ακριβώς γιατί αυτή η μαζικοποίηση είναι όρος για την ανάδυση οιονεί αγορών, ανταγωνιστικών πεδίων ικανών να υποδεχτούν τους πωλητές του εμπορεύματος «γνώση». Καταφάσκει ταυτόχρονα στην πολλαπλότητα των γνωσιακών επιλογών (πολλαπλά βιβλία και συγγράμματα) και στα πιο άτεγκτα μακράς διάρκειας προγράμματα σπουδών, ακριβώς γιατί η εισαγωγή της εκπαίδευσης στον κεφαλαιοκρατικό ανταγωνισμό επιτάσσει τόσο την πολλαπλότητα των καταναλωτικών επιλογών (για να επιτευχθεί μετά η πόλωσή τους βάσει του άνισα κατανεμημένου μέσου ποσοστού κέρδους) όσο και τον αυστηρό κοινωνικό έλεγχο εκπαιδευτών και εκπαιδευομένων για να διασφαλιστεί η αποδοτικότητά τους. Δεν διστάζει να μιλήσει για περιορισμό των πανεθνικών εξετάσεων, ακριβώς γιατί αποβλέπει σε ένα περιβάλλον ευελιξίας και «ελευθερίας κινήσεων» όπου η αξιολόγηση θα είναι πανταχού παρούσα. Οι προτάσεις της Δεξιάς συνθέτουν κοινωνικές προσδοκίες με αντικοινωνικές πολιτικές. Υπόσχονται, με εντυπωσιακή στην πραγματικότητα ειλικρίνεια, ευκαιρίες για τους «ικανούς» πάνω στα ερείπια των κοινωνικών δικαιωμάτων και στις χωματερές των συλλογικών αγαθών.\nΩς προς το επίμαχο θέμα των ιδιωτικών πανεπιστημίων και αυτό των δύο κύκλων σπουδών, η έλλειψη πρωτοτυπίας θα ήταν επίσης μια επιπόλαιη επίκριση. Σε αυτό το σημείο, οι υπουργοί και οι γραφιάδες της σοσιαλδημοκρατίας θα έπρεπε να είναι περισσότερο φειδωλοί. Η «κατεδάφιση της δημόσιας παιδείας, με αιχμή την ανώτατη εκπαίδευση», για την οποία ανησυχεί ο κ. Ευθυμίου δεν είναι ένας κίνδυνος του μέλλοντος, αλλά μια εξέλιξη που έχει δρομολογηθεί εδώ και καιρό, χάρη στις διαχειριστικές ικανότητες των σοσιαλδημοκρατικών κυβερνητικών επιτελείων. Το 1997, όταν οι σοσιαλδημοκράτες καταργούσαν την επετηρίδα, το συλλογικό, δηλαδή, δικαίωμα στην εργασία για τους εκπαιδευτικούς, ο κ. Σημίτης, στην Πανελλήνια Συνδιάσκεψη του ΠΑΣΟΚ για την παιδεία εξέθετε το σκεπτικό του: «Προσβλέπουμε σ’ ένα πανεπιστήμιο, του οποίου βασικές λειτουργίες θα είναι η παροχή εξειδικευμένων καταρτίσεων, προσανατολισμένων στις ανάγκες της οικονομικής ζωής και της κοινωνίας, το άνοιγμά του προς όλους, ώστε να ανταποκριθεί στις ποικίλες όψεις αυτού που ονομάζουμε συνεχής εκπαίδευση και η διεθνής συνεργασία». Σήμερα, μπορούμε να κάνουμε μια ακριβή μετάφραση αυτών των φαινομενικά αθώων εκφράσεων. Το «πανεπιστήμιο του μέλλοντος» της σοσιαλδημοκρατίας δεν είναι άλλο από το επιχειρηματικό πανεπιστήμιο του παρόντος, το υποταγμένο στις προτεραιότητες του κεφαλαίου («στις ανάγκες της οικονομικής ζωής και της κοινωνίας»), με τον κατακερματισμό των γνωστικών αντικειμένων («παροχή εξειδικευμένων καταρτίσεων»), με την εφαρμογή ιδιωτικο-οικονομικών κριτηρίων στην λειτουργία του και την άμεση ή έμμεση εμπλοκή του στον κεφαλαιοκρατικό ανταγωνισμό, («το άνοιγμά του προς όλους»), με την ευελιξία στην παραγωγή δεξιοτήτων προσαρμοσμένων στις βραχυπρόθεσμες ανάγκες των καπιταλιστικών επιχειρήσεων («αυτό που ονομάζουμε συνεχής εκπαίδευση»). Όσο για την «διεθνή συνεργασία», οι συμφωνίες της Πράγας και της Μπολόνιας απομακρύνουν κάθε αμφισημία: διεθνής συντονισμός για «κύκλους σπουδών» σε οιονεί ή πραγματικές αγορές, για την παραγωγή ταυτόχρονα των «ικανών» και των «απασχολήσιμων», για ευέλικτα και ανταγωνιστικά ιδρύματα, de facto υβρίδια δημόσιου και ιδιωτικού.\nΗ σοσιαλδημοκρατία όχι απλώς δεν αμφισβήτησε την επιχειρηματικοποίηση των εκπαιδευτικών ιδρυμάτων και τις νεοφιλελεύθερες αντιμεταρρυθμίσεις, αλλά όλα αυτά τα χρόνια είχε επωμιστεί το έργο της διαχείρισης αυτής της πραγματικότητας των νεοφιλελεύθερων εκπαιδευτικών υβριδίων, όπου η ανάληψη του κοινωνικού ελέγχου από το κράτος συμφύεται με την αναρχία της αγοράς. Η ΝΔ δεν κάνει τίποτα περισσότερο από το να προσαρμόζει την ρητορική της στις διαμορφωμένες συνθήκες, αναπτύσσοντας την προπαγάνδα της για τις υποτελείς τάξεις και δίνοντας τα διαπιστευτήριά της στα αφεντικά. Δεν έχει και πολύ νόημα η διερώτηση αν πράγματι είναι εφικτό το «όραμα» των «μη-κερδοσκοπικών» ιδιωτικών ιδρυμάτων: το ζήτημα είναι να παγιωθεί ακόμα περισσότερο μια δεσπόζουσα τάση, να κατακτήσει μια ακόμα πιο περίοπτη θέση και σε επίπεδο πια «κοινού νου» η ιδεολογία της «επιχειρηματικότητας», υποσκελίζοντας τα μισόλογα των σοσιαλδημοκρατών, και εν τέλει να κατοχυρωθεί η εκπαίδευση των «άξιων ατόμων» ως μια επιθυμητή όσο και αναπόφευκτη πραγματικότητα. Οι έλληνες καπιταλιστές μπορούν πράγματι να χαίρονται, ακόμα και αν τα τέκνα τους χρειαστεί να πληρώνουν για τα συγγράμματά τους. Η ιδέα ότι για την γνώση πληρώνεις, η ιδέα ότι στόχος της εκπαίδευσης είναι να καταρτιστείς ως «ικανός να αντεπεξέλθεις» στον ανταγωνισμό, όπως ένας πετυχημένος επιχειρηματίας, η ιδέα ότι η παραγωγή και διάδοση της γνώσης είναι μια προσανατολισμένη στο κέρδος, αποδοτική δραστηριότητα όπως αυτή της παραγωγής και ανταλλαγής εμπορευμάτων, αλλά και ένας αναγκαίος κοινωνικός πόλεμος, με τις στρατιές των «νικημένων» και την ελίτ των «νικητών», με μια κουβέντα: η ιδεολογία τους θα είναι αποδεκτή, ή τέλος πάντων πρόσφορη και στον κάθε άνεργο γονέα που ονειρεύεται μια καλύτερη μοίρα για τον γόνο του. Τι θα επεδίωκε κανείς παραπάνω για την διασφάλιση της αστικής ηγεμονίας και των καπιταλιστικών κερδών;\nΔεν υπάρχει αμφιβολία ότι μια ενδεχόμενη διακυβέρνηση της Δεξιάς θα λάβει την μορφή μιας αποφασιστικής επίθεσης στα κοινωνικά δικαιώματα και στα δημόσια αγαθά, σηματοδοτώντας έτσι μια «θεραπεία-σοκ» για την εργατική τάξη και την καταπιεσμένη κοινωνική πλειοψηφία. Η «εκπαιδευτική μεταρρύθμιση» του κ. Καραμανλή θα είναι μια από τις πλέον εξέχουσες διαστάσεις της συνολικού νεοφιλελεύθερου σχεδιασμού των επιτελών του. Οι υποσχέσεις για περισσότερες «ευκαιρίες» δεν είναι παρά βεβαιώσεις για μεγαλύτερη ταξική καταπίεση, κοινωνική ανασφάλεια, περιστολή δικαιωμάτων και δυνατοτήτων. Τα κοινωνικά κινήματα στην ελληνική εκπαίδευση, το πολυάριθμο πια προλεταριάτο της εκπαίδευσης, είναι καταδικασμένα να προετοιμαστούν για να αντιμετωπίσουν έναν αδιάλλακτο αντίπαλο, για έναν νέο, χωρίς προσχήματα και ενδοιασμούς αλλά και χωρίς διαπραγματεύσεις με την όποια συνδικαλιστική γραφειοκρατία, κύκλο αντικοινωνικών πολιτικών. Οι μέχρι τώρα αγώνες δεν μπορούν παρά να είναι μια παρακαταθήκη για μια εξίσου αποφασιστική εναντίωση, με την ίδια σαφήνεια και αδιαλλαξία που φανερώνει η προπαγάνδα της Δεξιάς: η γνώση δεν είναι εμπόρευμα, τα κοινωνικά δικαιώματα δεν είναι ατομικές «ευκαιρίες», τα εκπαιδευτικά ιδρύματα δεν είναι εργαστήρια παραγωγής «απασχολήσιμων», εγκαταστάσεις των καπιταλιστικών επιχειρήσεων, φυτώρια πειθήνιων υπηκόων του κεφαλαίου και του κράτους. Το εκπαιδευτικό πρόγραμμα της ΝΔ αποδεικνύει ακριβώς ότι η κοινωνική αντιπαράθεση στον χώρο της εκπαίδευσης εξακολουθεί να εκκρεμεί, με την ίδια ακριβώς έννοια που εκκρεμεί η αντιπαράθεση για την κοινωνική ασφάλιση και τις εργασιακές σχέσεις: ο ατομικίστικος αγριανθρωπισμός, ειδυλλιακό περιβάλλον για την καπιταλιστική κερδοφορία, ενάντια στην κοινωνική αλληλεγγύη των εκμεταλλευόμενων και καταπιεσμένων. Αν επιλέξουμε όχθη με την ίδια ασυμφιλίωτη διάθεση που επιλέγει ο ταξικός εχθρός μας, δεν κινδυνεύουμε να χάσουμε τις «ευκαιρίες» που μας επιφυλάσσει για το μέλλον, παρά μόνο τις αλυσίδες με τις οποίες μας κρατά δεμένους στο παρόν. Ο αγώνας ενάντια στην υποταγμένη στο κεφάλαιο εκπαίδευση είναι, εκ των πραγμάτων, αγώνας για την εκπαίδευση ενός άλλου, εφικτού κόσμου, όπου το «είναι» των καπιταλιστών, γίνεται «δεν είναι».\nTagged: Ελλάδα Παιδεία Πολιτική Σπάρτακος\nΣπάρτακος 70 | ΤΠΤ - "4" 24 Μαΐου, 2019 at 10:26 πμ\n[…] Οι «ευκαιρίες» στο μέλλον και οι αλυσίδες στο παρόν. Σχ… […]\nClinic Defense and Abolition Emily Janakiram\nAbolish the police? Julien Salingue\nWhite Supremacy Symbols Falling Malik Miah\nU.S. Erupts with Mass Protests Malik Miah\n“We want to live” Joseph Daher\nSisi government the most repressive in Egyptian history Hoda Ahmed\nProtests Against Racism; LBGTQ Pride; Continuing Crisis; Trump's Decline Dan La Botz\nJuly 4 speech signals new stage in Trump's race war Malik Miah\nRetail, aviation, pork, viruses and profits Michelle Verdier\nAfter the Deluge Dianne Feeley\nΟμάδα Νομικής Βοήθειας: Το νομοσχέδιο για τις διαδηλώσεις είναι αντισυνταγματικό!\nΦαίνεται πως ο μήνας Ιούλιος ανέκαθεν «ενέπνεε» τον Μιχάλη Χρυσοχοΐδη…\nΝα παράγουμε λιγότερο, να μοιραζόμαστε περισσότερο, να αποφασίζουμε μαζί! 3 Ιουλίου, 2020\nReactionary school law passed, the fight continues 2 Ιουλίου, 2020\n4η Διεθνής: Δήλωση για τις εκλογές στη Σρι Λάνκα 2 Ιουλίου, 2020\nΑλληλεγγύη με την παγκόσμια αντιρατσιστική εξέγερση 17 Ιουνίου, 2020\nLa loi contre l’école publique votée, le combat continue 16 Ιουνίου, 2020\nCovid-19: Κρίσεις και ανάγκη κοινωνικής ανατροπής 13 Ιουνίου, 2020\nΑποχαιρετισμός στον Μάκη Σέρβο 12 Ιουνίου, 2020\nΓια μια νέα αλληλεγγύη σε μια νέα Ευρώπη 7 Ιουνίου, 2020\nΤο κρίσιμο είναι η χειραφέτηση της εργασίας 1 Ιουνίου, 2020\nGreece: Solidarity with refugees ! 1 Ιουνίου, 2020\nCovid-19 au travail (France) : Votre entreprise est-elle un cluster ? Voici comment vous en assurer LORENZO Sandra\nCovid-19 (France) : Jean-François Delfraissy, président du conseil scientifique, demande « d'impliquer la société » COQ-CHODORGE Caroline\nComment récompenser l'utilité sociale des métiers (une leçon du confinement) GODIN Romaric\nL'épidémie Covid-19 (France) : « Que l'appareil d'Etat ne s'endorme pas » COQ-CHODORGE Caroline, DELFRAISSY Jean-François\nCovid-19 (France) : comment l'épidémie nous a échappé – Retour sur une série d'occasions manquées BARNEOUD Lise, COQ-CHODORGE Caroline\nCovid-19 (France) – Données épidémiologiques : la pénurie cachée. Aveugles sur le cheminement du virus BARNEOUD Lise\nPhilippines: Resist Terror Law! Focus on the Global South\nWhat next for the Anti –CAA protests in India? SHARMA Mansi\n4η Διεθνής Covid-19 Ανασύνθεση Βραζιλία Γαλλία Διεθνή Ελλάδα Ευρώπη Κείμενα Θεωρίας Οικονομία Οικοσοσιαλισμός Περιοδικό 4 Πολιτική Πόλεμος Σπάρτακος


Κάθε εστιατόριο πρέπει να παρέχει στους πελάτες του την υψηλότερη κατηγορία υπηρεσιών, δίνοντάς τους αυτό που μετράνε. Για αυτό, αναμφισβήτητα, κατάλληλο προσωπικό και κατάλληλο εξοπλισμό θα είναι επιθυμητό, πάνω από όλα ο εξοπλισμός της κουζίνας εστιατόριο.\nΟι συσκευές που εισάγονται στη γαστρονομία πρέπει φυσικά να πληρούν τις σχετικές απαιτήσεις, πάνω απ 'όλα τις απαιτήσεις υγιεινής, στο τελευταίο πρέπει να καταλαμβάνουν ένα καλό πιστοποιητικό που να επιτρέπει την επαφή με τα τρόφιμα. Ο εξοπλισμός πρέπει να είναι κατασκευασμένος από υλικά καθαράς αξίας όπως ο ανοξείδωτος χάλυβας ή άλλα υλικά από τα οποία τα σωματίδια δεν θα εισέρχονται σε τρόφιμα.\nΣτο εστιατόριο θα χρειαστείτε και άλλους τύπους εξοπλισμού, όπως μηχανή μαγειρέματος κρέατος, δηλ. έναν λύκο ή έναν κόφτη. Ένα παράδειγμα αυτού είναι ο τεμαχιστής Ma-ga 612p, ιδανικός για γη σε εστιατόρια. Ο τεμαχιστής αυτός είναι ένα καθολικό πιάτο, που δίνεται σε ένα νέο είδος τροφής - από λουκάνικα σε λαχανικά. Σας επιτρέπει επίσης να φέρετε φέτες σε ένα ευρύ φάσμα. Ένα πρόσθετο στοιχείο πίεσης, με τη σειρά του, σας επιτρέπει να κόψετε ακόμη και τα άκρα, χωρίς φόβο τραυματισμού στα δάχτυλά σας κατά τη διάρκεια της κοπής.\nΟ κόφτης, καθώς και οι μετέπειτα συσκευές πρέπει να παρέχουν βολική λειτουργία και καλή απόδοση στην εργασία. Ο εξοπλισμός που λαμβάνεται σε χώρους εστίασης, ιδίως όπως ένας τεμαχιστής, πρέπει επίσης να είναι καλές διασφαλίσεις, όπως προστασία από τυχαία ενεργοποίηση. Αυτό θα επιβεβαιώσει την ασφάλεια των ανθρώπων που τους εξυπηρετούν. Ιδιαίτερα λεπτομερής είναι ότι τόσο το πιάτο πρέπει να αφαιρεθεί είτε ότι η πρόσβαση στις ιδιότητές του είναι δημοφιλής - χάρη στην τρέχουσα, θα διατηρείται αργά καθαρή. Αυτό είναι ένα υψηλό μέρος για τη διατήρηση των κατάλληλων συνθηκών υγιεινής.\nΟι συσκευές, ακόμα και οι πιο εύκολες, απαιτούν σέρβις από καιρό σε καιρό, και συχνά επίσης επισκευές. Από εδώ και κατευθείαν στις λύσεις αποδεδειγμένων κατασκευαστών. Αυτοί οι κατασκευαστές δεν πρέπει επίσης να αποτελούν πρόβλημα πρόσβασης σε πρόσθετα εξαρτήματα που αυξάνουν τη λειτουργικότητα της συσκευής.


Παγκάκης: «Δεν έχει δώσει το πράσινο φως η διοίκηση για να μιλήσει ο Ρόκα με τον Δώνη» – Ποδόσφαιρο – Super League 1 – Παναθηναϊκός – SportingNews\nΠαγκάκης: «Δεν έχει δώσει το πράσινο φως η διοίκηση για να μιλήσει ο Ρόκα με τον Δώνη» – Ποδόσφαιρο – Super League 1 – Παναθηναϊκός\nΤην επιστροφή του Τσάβι Ρόκα από την Ισπανία και την εκκρεμότητα της επαφής του με τον Γιώργο Δώνη σχολίασε ο Νίκος Παγκάκης.\n«Όλα τα φώτα έχουν πέσει στο πώς θα γίνει η επαφή του Ρόκα με τον Δώνη. Καταλαβαίνω ότι δεν έχει δώσει το πράσινο φως η διοίκηση να μιλήσει ο Ρόκα με τον Δώνη. Περιμένω να δω πώς θα γίνει αυτή η επαναπροσέγγιση για να μπουν τα πράγματα σε μία σειρά. Υπάρχει διαφοροποίηση, αλλά δεν σημαίνει ότι δεν μπορεί να γεφυρωθεί και το χάσμα. Η προσέγγιση Ρόκα και Δώνη περνάει από το πρίσμα της διοίκησης. Μπροστά υπάρχουν κομβικές αποφάσεις. Έχουμε καταλάβει ότι το πρώτο βιολί στις αποφάσεις αυτές είναι ο Ρόκα, αλλά είναι θέμα πώς θα κουμπώσει αυτό με τον Δώνη».\nΕπιπλέον σχολίασε το θέμα του Ανουάρ, λέγοντας: «Ο Ρόκα πάντα είχε στο μυαλό του τον Ανουάρ, αλλά είναι πολύ δύσκολο. Ο ίδιος θέλει ισχυρότερο πρωτάθλημα και η ομάδα του δεν θέλει να τον δώσει. Φοβάται ο Ρόκα ότι θα χάσει πολύτιμο χρόνο αν τον διεκδικήσει», ενώ αναφέρθηκε και στα υπόλοιπα σενάρια για ανανεώσεις και μεταγραφές.\nΚοβάσεβιτς: «Ο γιατρός του Ολυμπιακού μου έσωσε τη ζωή» – Ποδόσφαιρο – Super League 1 – Ολυμπιακός\nΔεσύλλας: «Δεν προκύπτει από πουθενά ότι είναι βέβαιη η παραμονή του Δώνη» – Ποδόσφαιρο – Super League 1


Entre chien et loup (L'Anse-Saint-Jean, Καναδάς) - Κριτικές\nEntre chien et loup, L'Anse-Saint-Jean - Κριτικές\nL'Anse-Saint-Jean: Όλα τα εστιατόρια Entre chien et loup: Εστιατόρια στην περιοχή\nL'Anse-Saint-Jean: Όλες οι δραστηριότητες Δραστηριότητες κοντά σε: Entre chien et loup\nΑναζήτηση Καναδάς›Κεμπέκ›Saguenay–Lac-Saint-Jean Region›L'Anse-Saint-Jean›L'Anse-Saint-Jean Αξιοθέατα›Entre chien et loup\nΝο 1 από 9 στην κατηγορία δραστηριότητες για: L'Anse-Saint-Jean Πιστοποιητικό διάκρισης Περιηγήσεις Φυσικής Ομορφιάς και Άγριας Ζωής, Υπαίθριες δραστηριότητες, Περιηγήσεις Γράψτε μια κριτική\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Διεύθυνση: 190 Chemin Perigny, L'Anse-Saint-Jean, Κεμπέκ G0V 1J0, Καναδάς (Πρώην Plein Air de l'Anse)\nΌνομα/διεύθυνση στην τοπική γλώσσα Entre chien et loup\n190 Chemin Perigny, L'Anse-Saint-Jean, Κεμπέκ G0V 1J0, Καναδάς (Πρώην Plein Air de l'Anse)\n88 κριτικές | Με κατάταξη στο Νο 1 από 9 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (L'Anse-Saint-Jean)\nΤοπική ονομασία Entre chien et loup\nΤοπική διεύθυνση 190 Chemin Perigny, G0V 1J0\n+1 418-272-1540 Ιστότοπος Βελτίωση αυτής της καταχώρισης\nΣας ευχαριστούμε για τη βαθμολογία σας Η κριτική έγινε: 11 Ιανουαρίου 2017 Castorxl, Μόντρεαλ, Καναδάς\nAuberge du Mont-Edouard5 Κριτικές L'Anse-Saint-Jean, Saguenay–Lac-Saint-Jean Region7.9 χλμ από: Entre chien et loupΠροβολή τιμών Entre chien et loup: Ξενοδοχεία εκεί κοντά Ποια ξενοδοχεία στην περιοχή L'Anse-Saint-Jean έχουν έκπτωση;\nΑπαλοιφή όλων Entre chien et loup: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Entre chien et loup: Οι ταξιδιώτες που ενδιαφέρθηκαν γι' αυτό το μέρος είδαν επίσης\nL'Anse-Saint-Jean, Saguenay–Lac-Saint-Jean Region Fjord en kayak\nEntre chien et loup: Έχετε πάει; Μοιραστείτε τις εμπειρίες σας! Γράψτε μια κριτική\nΈχετε απορίες; Λάβετε απαντήσεις από το προσωπικό αυτού του χώρου (Entre chien et loup) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Διατίθεται μεταφορά από και προς το ξενοδοχείο μου; Η οικογένειά μου έχει 7 μέλη. Μπορούμε να συμμετάσχουμε όλοι στην περιήγηση; Πώς να ντυθώ για αυτή την περιήγηση; Κοντά σε: Entre chien et loup Κοντινά αξιοθέατα με τη μεγαλύτερη βαθμολογία 16 Κριτικές Savonnerie au Pays des Bleuets\n7 Κριτικές Site recreopatrimonial de la riviere Petit-Saguenay\n9 Κριτικές Musee de la Nature\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 128 Κριτικές Bistro de L'Anse\n19 Κριτικές Cafe Bistro Lez'Arts\n50 Κριτικές Rose Café


«Ξέμειναν» από μικροβιολογικά εργαστήρια τα Κέντρα Υγείας της Μαγνησίας\nΣυλλήψεις έξι οδηγών χωρίς δίπλωμα στον Βόλο\nΦωτιά σε καμινάδα μονοκατοικίας στον Βόλο\nΚαθαρισμός έντεκα ρεμάτων και χειμάρρων στη Μαγνησία\n«Μαζί για τον Βόλο»: Να εξασφαλιστεί η χρηματοδότηση συντήρησης του Πανθεσσαλικού\nΤελευταία ενημέρωση: 2019-01-26, 16:19:58\n«Ταξίδι» ολόκληρο θα πρέπει να κάνουν οι ασφαλισμένοι ενός μεγάλου τμήματος της περιφέρειας του νομού, προκειμένου να υποβληθούν ακόμη και στην πιο απλή μικροβιολογική εξέταση αίματος, καθώς σταδιακά τα τελευταία τρία χρόνια κατέβασαν «ρολά» το ένα μετά το άλλο τα μικροβιολογικά εργαστήρια που λειτουργούσαν μέσα στα Κέντρα Υγείας Αργαλαστής, Βελεστίνου και Ζαγοράς.\nΝέα σύμβαση με την αρμόδια εταιρεία που προμήθευε τα Κέντρα Υγείας με αντιδραστήρες δεν κατέστη δυνατό να υπογραφεί, καθώς ο ιδιώτης έκρινε ασύμφορη τη συνεργασία και έτσι μοιραία πλέον οι ασφαλισμένοι προκειμένου να εξυπηρετηθούν θα πρέπει να απευθυνθούν είτε σε ιδιωτικά εργαστήρια που λειτουργούν στην περιφέρεια, αφού πρώτα εξασφαλίσουν παραπεμπτικό από τον ΕΟΠΥΥ, είτε να πληρώσουν από την τσέπη τους, αν δεν υπάρχει η δυνατότητα του παραπεμπτικού.\n«Υπάρχουν μηχανήματα που θα μπορούσαν να αξιοποιηθούν αφενός και αφετέρου να σταματήσει η ταλαιπωρία των ασφαλισμένων», επισήμανε στον ΤΑΧΥΔΡΟΜΟ ο πρόεδρος των εργαζομένων στα Κέντρα Υγείας Γιάννης Γατής.\nΤόσο ο ίδιος, όσο και οι συνάδελφοί του έχουν θέσει επανειλημμένως το θέμα στην 5η ΔΥΠΕ, υπογραμμίζοντας κυρίως ότι «δεν είναι δυνατόν μία δημόσια δομή του ΕΣΥ, όπως είναι τα Κέντρα Υγείας, να μην μπορεί να παρέχει στους ασφαλισμένους της περιφέρειας αναβαθμισμένες υπηρεσίες υγείας», όμως όλα μπλοκάρουν στην άρνηση των ιδιωτικών εταιρειών να εξυπηρετήσουν το ΕΣΥ ακόμη και για μικρές προμήθειες, από τις οποίες το κέρδος τους μπορεί να είναι από ελάχιστο έως μηδαμινό.\nΩστόσο ο σύλλογος εργαζομένων επιμένει πως «οι εργαστηριακοί έλεγχοι των ασθενών πρέπει να γίνονται στα εργαστήρια των δημοσίων δομών του Εθνικού Συστήματος Υγείας», όπως αναφέρει.\nΑίθριος προβλέπεται για σήμερα Τρίτη ο καιρός στον Βόλο με ηλιοφάνεια και...»


Ποιοι οι επώνυμοι Έλληνες που έχουν υιοθετήσει παιδί\nΠριν αρκετά χρόνια, ο σπουδαίος Μάνος Χατζιδάκις είχε υιοθετήσει ένα γιο, στον οποίο έδωσε το επίθετό του. Ήταν τη δεκαετία του ’70, όταν γνώρισε τον 12χρονο τότε Γιώργο. Ο μικρούλης μόλις είχε χάσει τους γονείς του. Ανάμεσά τους αναπτύχθηκε μια πολύ τρυφερή σχέση και ο Μάνος Χατζηδάκις αποφάσισε να τον υιοθετήσει. Του έδωσε τ’ όνομά του και τον κατέστησε αποκλειστικό κληρονόμο της περιουσίας του.\nΗ γνωστή δημοσιογράφος Ελένη Καλογεροπούλου, είναι ακόμη μια γυναίκα που θέλησε ν’ αποκτήσει παιδί με τη διαδικασία της υιοθεσίας. Μάλιστα, πήρε αυτή την απόφαση μόνη της. Η δημοσιογράφος, υιοθέτησε το γιο της σε προχωρημένη ηλικία. Ο μικρός ήταν πέντε χρόνων, όταν η δημοσιογράφος τού πρόσφερε ένα ζεστό σπίτι. Ο μικρούλης αντιμετώπιζε ένα ορμονικό πρόβλημα υγείας που τον αναγκάζει να παίρνει φάρμακα σε όλη τη του τη ζωή. «Ο Μύρωνας έδωσε νόημα στη ζωή μου» είχε πει σε συνέντευξη της παλιότερα.\nΗ Χαρούλα Αλεξίου έχει μιλήσει ανοιχτά για την υιοθεσία του γιου της, Μάνου που έχουν μια σχέση μοναδική. «Είχα έναν και μοναδικό φόβο όταν υιοθέτησα το παιδί μου, εάν θα είμαι ικανή να το αγαπήσω. Αν θα είμαι αντάξια αυτού του παιδιού. Γιατί παίρνεις ένα πλασματάκι, ένα μωρό που γεννιέται, κι έχεις όλη την ευθύνη να το μεγαλώσεις και να του δώσεις μια σωστή ζωή κι έναν σωστό κόσμο», έχει δηλώσει σε συνέντευξη της στο παρελθόν η σπουδαία ερμηνεύτρια.\nΗ Βίκυ Βολιώτη και ο σύζυγός της, Σίμος Σαρκετζής έχουν υιοθετήσει ένα παιδάκι από την Αιθιοπία. Η ηθοποιός, έχει μιλήσει για την επιθυμία της να γίνει μητέρα, αλλά και τη διαδικασία που έκανε με τον σύζυγό της προκειμένου ν’ αποκτήσουν ένα παιδί. «Ενδιαφερθήκαμε να υιοθετήσουμε ένα παιδί από την Ελλάδα. Η χώρα μας -ευτυχώς- δεν έχει πολλά παιδιά προς υιοθεσία. Δεν είναι τόσα παιδιά όσα περιμένουμε και τα μωρά είναι πολύ λίγα. Είναι γύρω στα 40 το χρόνο. Τα ζευγάρια που ψάχνουν μωρό είναι 400 κάθε χρόνο… Η διαδικασία και η γραφειοκρατία για υιοθεσία είναι σχεδόν κοινή σε όλες τις χώρες. Η Αιθιοπία έχει 6 εκατομμύρια ορφανά. Δύο τρόποι υπάρχουν για να κάνεις διακρατική υιοθεσία. Ο ένας είναι μέσω της περιφέρειας στην οποία ανήκεις, με τους κοινωνικούς λειτουργούς του δημοσίου. Και ο άλλος είναι μέσω της διεθνούς κοινωνικής υπηρεσίας. Είναι διεθνής οργανισμός, πιστοποιημένος από το ελληνικό κράτος» είχε πει σε συνέντευξή της.\nΗ Ευδοκία Ρουμελιώτη και ο σύζυγός της, Νικηφόρος Χαραγκιώνης έχουν ήδη έναν γιο, όμως αποφάσισαν να υιοθετήσουν ακόμη ένα αγοράκι στην ηλικία του και η γνωστή ηθοποιός έχει εξηγήσει το γιατί σε συνέντευξή της. «Θέλω να κάνω κι άλλο παιδί, θέλω να μεγαλώσω την οικογένειά μου κι άλλο… Αυτή την απόφαση της υιοθεσίας την πήρα με τον άντρα μου γιατί μπορούσαμε, γιατί θέλαμε πολύ, γιατί το συγκεκριμένο παιδί χρειάζεται μία οικογένεια και δε θα θέλαμε το συγκεκριμένο παιδί να μείνει σε ένα ίδρυμα… είναι από Ελλάδα… δεν ξέρω από πού είναι, το βρήκαμε στο νοσοκομείο… Φοβόμουν να το πω γιατί δε θέλω σε καμία περίπτωση να ακουστεί ως μία καλή πράξη που κάνει η Ευδοκία με τον άντρα της, δεν είναι μία καλή πράξη, είναι μία απόφαση ζωής…!»\nPrevious : Οι τρυφερές ευχές διασήμων προς τις μανούλες τους (pics)\nNext : Πώς δείχνουν την αγάπη τους προς τον Λευτέρη Σουλτάτο τα πεθερικά του (pic)


αχαια – Candia Doc\nCandia Doc > αχαια\n«Η σκληρή πραγματικότητα είναι ότι η Αιγιαλεία, η Αχαΐα και η Δυτική Ελλάδα έχει αφεθεί εγκαταλελειμμένη, σε όλους τους τομείς και τιμωρείται…» αναφέρει ανακοίνωση του Χρήστου Σπίρτζη, Τομεάρχη Προστασίας του Πολίτη του ΣΥΡΙΖΑ που συνυπογράφεται από την Χαρά Καφαντάρη, αναπληρώτρια Τομεάρχη Πολιτικής Προστασίας και τον Διονύση Καλαματιανό, αναπληρωτή Τομεάρχη Προστασίας του Πολίτη. Και προσθέτουν: «Οι προσπάθειες και οι θυσίες των πυροσβεστών δεν αρκούν,…\nΠΟΛΙΤΙΚΗαχαια, ΣΥΡΙΖΑ, ΦΩΤΙΑLeave a comment\nΜαίνεται το πύρινο μέτωπο στην Αιγιάλεια – 16 τραυματίες, εκκενώθηκαν 4 χωριά (φωτο- βίντεο)\nΔεκαέξι άτομα τραυματίστηκαν από την πυρκαγιά στην Αιγιάλεια όπου οι πυροσβεστικές δυνάμεις έδωσαν ολονύχτια μάχη με τις φλόγες. Το πρωί της Κυριακής, ωστόσο, η εικόνα είναι καλύτερη. Δείτε επίσης: Μάχη με τις φλόγες στην Αχαΐα – Έξι τραυματίες, κάηκαν σπίτια από τη μεγάλη φωτιά Δύο πυροσβεστικά αεροσκάφη και τέσσερα ελικόπτερα άρχισαν με το πρώτο φως της ημέρας συνεχείς ρίψεις στο…\nΕΛΛΑΔΑ, ΕΠΙΛΕΓΜΕΝΑαχαια, ΦΩΤΙΑLeave a comment\nΜεγάλη φωτιά έχει ξεσπάσει στην Αχαΐα με αποτέλεσμα να κινητοποιηθούν άμεσα οι αρχές. Σύμφωνα με την ιστοσελίδα thebest.gr, δόθηκε εντολή για εκκένωση τεσσάρων οικισμών (Λαμπίρι, Καμάρες, Ζήρια, Άνω Ζήρια), ενώ επιχειρείται να απομακρυνθούν οι λουόμενοι από παραθαλάσσιο κατάστημα στο Λαμπίρι. Η αστυνομία έχει απαγορεύσει τη διέλευση προς το Αίγιο, ενώ έχει κλείσει η παλαιά εθνικής οδό και η Ολυμπία οδός στο ύψος…\nΕΛΛΑΔΑαχαια, ΦΩΤΙΑLeave a comment\nΕκκενώθηκαν οικισμοί Σε πύρινο κλοιό βρίσκεται η Πάτρα καθώς ξέσπασαν φωτιές κοντά στην πρωτεύουσα της Αχαΐας. Λίγο μετά τις 11 το πρωί ξέσπασε πυρκαγιά σε δασική περιοχή στην βορειοδυτική πλευρά του Ερύμανθου, κοντά στο Καλέντζι. Αργότερα το μεσημέρι φωτιά ξέσπασε και στην περιοχή νέο Σούλι όπου σύμφωνα με τον Δήμαρχο Πατρέων Κώστα Πελετίδη έχουν καεί 3 – 4 σπίτια. Επιπλέον…\nΕΛΛΑΔΑ, ΕΠΙΛΕΓΜΕΝΑαχαια, ΠΥΡΚΑΓΙΑ, πυροσβεστικη, ΦΩΤΙΑLeave a comment


γλόμπινγκ: Η συνέντευξη του ΓΓ της ΚΕ του ΚΚΕ Δ. Κουτσούμπα στην Ε. Στάη!\nΗ συνέντευξη του ΓΓ της ΚΕ του ΚΚΕ Δ. Κουτσούμπα στην Ε. Στάη!\nΟ ΓΓ της ΚΕ του ΚΚΕ Δημήτρης Κουτσούμπας έδωσε συνέντευξη στη διαδικτυακή τηλεόραση του TheToc και τη δημοσιογράφο 'Ελλη Στάη.\nΠΑΤΗΣΤΕ ΕΔΩ για να παρακολουθήσετε τη συνέντευξη.\nΑναρτήθηκε από Elva στις 5:08 μ.μ.


Αναρωτήθηκες για ποιο λόγο η σειρά καλλυντικών της J.LO δεν περιλαμβάνει foundatiοn; | ομορφια , μακιγιαζ | womenonly.gr\nΤο λανσάρισμα της σειράς καλλυντικών της Jennifer Lopez αποτέλεσε μία από τις μεγαλύτερες επιτυχίες της πολωνικής εταιρείας Inglot, με τα κέρδη να αυξάνονται κατακόρυφα ήδη από την πρώτη μέρα κυκλοφορίας των προϊόντων που φέρουν την υπογραφή της star.\nΚι ενώ θα περίμενες κανείς η J.Lo να έχει παραμείνει αμέτοχη στην όλη διαδικασία, χαρίζοντας απλά το όνομά της σε μια σειρά καλλυντικών που ήθελε προώθηση, η εντυπωσιακή Λατίνα έρχεται να μας διαψεύσει κατηγορηματικά!\nΌπως αποδεικνύεται, η ίδια έχει μελετήσει κάθε προϊόν που αποτελεί κομμάτι της προσωπικής της σειράς, προκειμένου οι γυναίκες που θα τα εμπιστευτούν να μείνουν απόλυτα ικανοποιημένες από την επιλογή τους. Και ιδού πώς έγινε η αποκάλυψη.\nΗ σειρά καλλυντικών της «J.Lo x Inglot» αποτελείται από 70 συνολικά προϊόντα. Σε αυτή θα βρει κανείς σκιές, ρουζ, mascara, lipsticks, eyeliner, μολύβια φρυδιών, πούδρες λάμψης και πολλά ακόμα αγαπημένα μας κομμάτια. Παρατηρείς τι λείπει; Το foundation!\nΌπως η ίδια η Jennifer αποκάλυψε, σκόπιμα δεν κυκλοφόρησε foundation, καθώς το δικό της μέλημα ήταν να εντρυφήσει στα χρώματα και όχι στα θέματα που αφορούν στην περιποίηση του δέρματος. Σύμφωνα όσα δήλωσε, αυτό απαιτεί τεράστια μελέτη με την ίδια να προτιμά να ξεκινήσει αργά και σταθερά στη νέα αυτή δραστηριότητά της.\n«Θέλω να το κάνω σωστά να δώσω στον κόσμο να καταλάβει πως μπορεί να υπολογίζει σε μένα. Να ξέρουν ότι όταν κυκλοφορώ ένα προϊόν, δεν βάζω απλά το όνομά μου. Θέλω να αξίζει», σχολίασε έχοντας στο πλευρό της τον επί 18 χρόνια makeup artist της, Scott Barnes.\nΓι’ αυτό σ’ αγαπάμε βρε Jennifer!\nΞέμεινες από eyeliner; Το προϊόν που μπορείς να χρησιμοποιήσεις για να πετύχεις την τέλεια μαύρη γραμμή


Πάνω από 50 τόνοι κοκαΐνης κατασχέθηκαν το 2018 στο λιμάνι της Αμβέρσας, ήτοι η μεγαλύτερη ποσότητα που έχει καταγραφεί ποτέ στις εγκαταστάσεις του δεύτερου μεγαλύτερου διαμετακομιστικού σταθμού της Ευρώπης, ανακοίνωσε το υπουργείο Οικονομικών του Βελγίου\nΌσον αφορά τη μαριχουάνα και την ηρωίνη, η αύξηση των κατασχέσεων ήταν επίσης «αξιοσημείωτη», τόνισε στο δελτίο Τύπου που δημοσιοποίησαν τις υπηρεσίες του ο υπουργός Αλεξάντερ Ντε Κρόο. Ανήλθαν αντίστοιχα σε 16,8 τόνους (έναντι 0,6 τ. το 2017) και 4,4 τόνους (έναντι 1,1).\nΜέσα «σε πέντε χρόνια, η ποσότητα που κατασχέθηκε υπερεξαπλασιάστηκε», υπογραμμίζεται στην ανακοίνωση. Το 2014, είχαν κατασχεθεί κάπου 8,1 τόνοι κοκαΐνης. Οι χώρες προέλευσης των μεγαλύτερων φορτίων της κοκαΐνης που κατασχέθηκαν ήταν «η Κολομβία, η Βραζιλία, ο Ισημερινός, το Σουρινάμ, η Χιλή, το Περού, η Κόστα Ρίκα και ο Παναμάς», σύμφωνα με το δελτίο Τύπου του βελγικού υπουργείου Οικονομικών.\nΤα ναρκωτικά διακινούνται πολύ συχνά με εμπορευματοκιβώτια, καμουφλαρισμένα ή κρυμμένα ανάμεσα σε νόμιμα εμπορεύματα, όπως φρούτα. Σε άλλες περιπτώσεις κρύβονται μέσα στη δομή (συνήθως τα τοιχώματα) των εμπορευματοκιβωτίων, ή μεταφέρονται από διακινητές που αποφεύγουν τους ελέγχους.


Πολυεπίπεδη διακυβέρνηση: στρατηγική επιβίωσης : Πόλεις και Πολιτικές\n#Της Ρωξάνης Καραμέτου\nΗ πολυεπίπεδη διακυβέρνηση όπως εκφράζεται στους διάφορους τομείς της κοινοτικής παρέμβασης, βρίσκεται στο επίκεντρο των πολιτικών προτεραιοτήτων της Επιτροπής των Περιφερειών (ΕτΠ) εδώ και μια δεκαετία. Σήμερα φαίνεται να αποτελεί προϋπόθεση ορισμένων πολιτικών και αποδεικνύεται ότι έχει καθοριστικό ρόλο σε όλα τα στάδια της ευρωπαϊκής διαδικασίας λήψης αποφάσεων.\nΜε την έννοια πολυεπίπεδη διακυβέρνηση, η ΕτΠ εννοεί κάθε συντονισμένη δράση της Ένωσης, των κρατών μελών και των τοπικών και περιφερειακών αρχών, που στοχεύει στην χάραξη και υλοποίηση των πολιτικών της Ευρωπαϊκής Ένωσης (ΕΕ).\nΗ υλοποίηση της βασίζεται στον σεβασμό της αρχής της επικουρικότητας, με την οποία αποφεύγεται η συγκέντρωση των αποφάσεων σε ένα και μοναδικό επίπεδο εξουσίας και διασφαλίζεται ότι, οι πολιτικές χαράσσονται και υλοποιούνται στο πλέον ενδεδειγμένο επίπεδο.\nΗ πολυεπίπεδη διακυβέρνηση προϋποθέτει αμοιβαία πίστη μεταξύ όλων των επιπέδων εξουσίας και των θεσμικών οργάνων, για την επίτευξη των κοινών στόχων. Πρόκειται για μια συνεργασία βασισμένη στην εμπιστοσύνη και όχι στην αντιπαράθεση των διαφόρων πηγών πολιτικής και δημοκρατικής νομιμότητας.\nΗ πολυεπίπεδη διακυβέρνηση βοηθά τις περιφέρειες και τους δήμους στο να αλληλοδιδάσκονται, να πειραματίζονται µε καινοτόμες πολιτικές λύσεις, να ανταλλάσουν βέλτιστες πρακτικές και να αναπτύσσουν περαιτέρω τη συμμετοχική δημοκρατία, φέρνοντας την ΕΕ πιο κοντά στους πολίτες της.\nΗ ΕτΠ λαμβάνοντας υπόψη τη Λευκή Βίβλο για την πολυεπίπεδη διακυβέρνηση, εξέδωσε στις 3/4/2014, με ψήφισμά της, τον Χάρτη για την πολυεπίπεδη διακυβέρνηση στην Ευρώπη.\nΟ Χάρτης για την πολυεπίπεδη διακυβέρνηση στην Ευρώπη είναι ένα πολιτικό μανιφέστο των ευρωπαϊκών δήμων και περιφερειών, που καλεί όλες τις δημόσιες αρχές να εφαρμόζουν την πολυεπίπεδη διακυβέρνηση κατά την καθημερινή χάραξη και υλοποίηση των πολιτικών τους. Ο Χάρτης μπορεί να υπογραφεί από τις ευρωπαϊκές τοπικές και περιφερειακές αρχές.\nΤα οφέλη του Χάρτη αφορούν κυρίως, στη δυνατότητα μεγαλύτερης προβολής των πρωτοβουλιών που αναλαμβάνουν οι υπογράφοντες, καθώς οι πρωτοβουλίες αυτές παρουσιάζονται στον ιστότοπο του Χάρτη και σε εκδηλώσεις υψηλού επιπέδου που διοργανώνονται από τις τοπικές και περιφερειακές αρχές, τα κράτη μέλη και τα όργανα της ΕΕ.\nΠροσχωρώντας στο Χάρτη, οι υπογράφοντες αναλαμβάνουν δεσμεύσεις προκειμένου να χρησιμοποιούν την πολυεπίπεδη διακυβέρνηση για την προώθηση ενός «ευρωπαϊκού προσανατολισμού» στο δήμο ή την περιφέρεια τους και να συνεργάζονται με όλα τα πολιτικά όργανα και τις διοικητικές αρχές, από το τοπικό επίπεδο ως το ευρωπαϊκό και αντιστρόφως.\nΑυτό θα έχει ως αποτέλεσμα: α) την προώθηση της διασυνοριακής συνεργασίας με άλλους δήμους και περιφέρειες, πέραν των διοικητικών εμποδίων και των γεωγραφικών ορίων, β) τον εκσυγχρονισμό των διοικητικών τους υπηρεσιών με πλήρη αξιοποίηση των δυνατοτήτων της ψηφιακής τεχνολογίας και άλλων καινοτόμων λύσεων, ώστε να αυξηθεί η διαφάνεια και να παρέχονται ποιοτικές και ευπρόσιτες δημόσιες υπηρεσίες στους πολίτες, γ) την προώθηση της συμμετοχής των πολιτών και της κοινωνίας των πολιτών στη διαδικασία λήψης των αποφάσεων, αναπτύσσοντας έτσι περαιτέρω τη συμμετοχική δημοκρατία.\nΗ ΕτΠ έχει συγκροτήσει διάφορα δίκτυα, συμβούλια, πρωτοβουλίες κλπ., για να δώσει τη δυνατότητα σε όλες τις περιφέρειες και τις πόλεις της ΕΕ να ανταλλάσσουν βέλτιστες πρακτικές. Μία από τις πρωτοβουλίες αυτές η οποία θεωρείται και καλή πρακτική διαβαθμιδικής συνεργασίας στην ΕΕ είναι «Το Σύμφωνο των Δημάρχων».\nΤο Σύμφωνο των Δημάρχων είναι η κύρια ευρωπαϊκή πρωτοβουλία μέσω της οποίας οι τοπικές και οι περιφερειακές αρχές συμμετέχουν στην προσπάθεια για την καταπολέμηση της κλιματικής αλλαγής και την εξασφάλιση ενός περισσοτέρου βιώσιμου ενεργειακού μέλλοντος για τις πόλεις. Πρόκειται για μια εθελούσια δέσμευση που αναλαμβάνουν τα συμβεβλημένα μέρη προκειμένου να επιτύχουν και να υπερβούν το στόχο της ΕΕ για μείωση των εκπομπών CO2 κατά 20% με την αύξηση της ενεργειακής απόδοσης και την ανάπτυξη των ανανεώσιμων πηγών ενέργειας.\nΑπό την Ελλάδα συμμετέχουν αρκετές περιφέρειες αλλά και πολλοί δήμοι. Οι περιφέρειες που υπογράφουν το Σύμφωνο των Δημάρχων ορίζονται ως συντονιστές ή αλλιώς ως «Δομές Υποστήριξης» και αποτελούν στρατηγικούς συμμάχους στη διάδοση του μηνύματος και στην αύξηση του αντίκτυπου του Συμφώνου.\nΣτη χώρα μας στο Πρόγραμμα «Καλλικράτης» που αποτελεί το βασικό νομοθετικό πλαίσιο που διέπει την αυτοδιοίκηση, προβλέπονται διάφορες μορφές συνεργασίας οργανισμών πρώτου και δευτέρου βαθμού. Αυτές είναι οι συμβάσεις διαδημοτικής συνεργασίας, οι συμβάσεις διαβαθμιδικής συνεργασίας, οι προγραμματικές συμβάσεις, τα δίκτυα Δήμων και Περιφερειών, οι Διαβαθμιδικοί Σύνδεσμοι Δήμων και Περιφερειών κλπ.\nΣημαντικότερη θεωρείται η διαβαθμιδική συνεργασία μεταξύ δήμων και περιφερειών που όμως με τη μορφή που εμφανίζεται στην ΕΕ, στη χώρα μας δεν εφαρμόζεται ικανοποιητικά. Οι περιπτώσεις, που δήμοι της ίδιας περιφέρειας έχουν συνάψει σύμβαση διαβαθμιδικής συνεργασίας με την αντίστοιχη περιφέρεια, είναι ελάχιστες και αυτές όχι για σημαντικό σκοπό.\nΑυτό οφείλεται στο γεγονός ότι το Πρόγραμμα «Καλλικράτης» δεν δίνει ουσιαστικό βάρος στους θεσμούς διαβαθμιδικής συνεργασίας δήμων και περιφερειών, αγνοώντας παντελώς την ανάγκη προώθησης της πολυεπίπεδης διακυβέρνησης, που αποτελεί πλέον αίτημα και των ευρωπαϊκών θεσμών της αυτοδιοίκησης.\nΣημειωτέον ότι ο «Καλλικράτης» προβλέπει μια Υπουργική Απόφαση, που θα ρύθμιζε κάθε αναγκαία λεπτομέρεια για την εφαρμογή αυτής της συνεργασίας, η οποία μέχρι σήμερα δεν έχει εκδοθεί, όπως και πολλές άλλες που αναφέρονται στον ίδιο νόμο.\nΗ διαβαθμιδική συνεργασία θα ήταν απαραίτητη ιδίως εάν αναλογιστεί κανείς τις επικαλύψεις που υπάρχουν σε πολλούς τομείς αρμοδιοτήτων, τόσο μεταξύ των δήμων και περιφερειών, όσο και της κεντρικής διοίκησης. Σε κάθε περίπτωση αποτελεί πλέον προϋπόθεση για τη διεύρυνση και κατοχύρωση του ρόλου τους στο πολιτικό σύστημα της χώρας και ιδιαίτερα σε ό,τι αφορά την προώθηση της περιφερειακής και τοπικής ανάπτυξης, της κοινωνικής συνοχής και της παροχής των υπηρεσιών στους πολίτες και τις επιχειρήσεις.\nΓια να αντιμετωπιστούν όλα τα παραπάνω και να εφαρμοστεί τόσο η πολυεπίπεδη διακυβέρνηση όσο και η διαβαθμιδική συνεργασία στους ΟΤΑ Α΄ και Β΄ βαθμού στη χώρας μας θα πρέπει να προχωρήσει ένας καινούργιος σχεδιασμός – μετεξέλιξη του Προγράμματος «Καλλικράτης».\nΈχουν περάσει άλλωστε έξι χρόνια από την έγκριση και την εφαρμογή του, χρόνος ικανός για να γίνουν μια σειρά θεσμικές παρεμβάσεις και νομοθετικές ρυθμίσεις αναγκαίες για την επίτευξη των στόχων στην ανάπτυξη της χώρας και την άμβλυνση των ανισοτήτων μεταξύ δήμων και περιφερειών.\nΟι μεταρρυθμίσεις αυτές θα πρέπει να απαντούν στο ερώτημα: «Ποια αυτοδιοίκηση θέλουμε σήμερα, σε ποιο κράτος;».\nΜέχρι σήμερα όλες οι μεταρρυθμίσεις σχεδιάστηκαν με πρωτοβουλία των Κυβερνήσεων χωρίς τα συλλογικά όργανα της αυτοδιοίκησης να έχουν άποψη στον αρχικό σχεδιασμό παρά μόνο να διατυπώνουν τις απόψεις τους στο τελικό σχέδιο. Το ίδιο γίνεται και σήμερα. Επομένως είναι αναγκαία και απαραίτητη η συνεργασία των συλλογικών οργάνων (ΚΕΔΕ, ΕΝΠΕ) των δήμων και περιφερειών.\nΟ «Καλλικράτης» ήταν από τις μεταρρυθμίσεις που έγιναν σε λάθος χρονική περίοδο γιατί ξεκίνησε η εφαρμογή του μαζί με την οικονομική κρίση με αποτέλεσμα να γίνουν μειώσεις στους πόρων των ΟΤΑ πάνω από 60%. Όμως είχε και θετικά αποτελέσματα, οι μεν περιφέρειες, με την μεταβίβαση των αρμοδιοτήτων της διαχείρισης του ΕΣΠΑ, πέτυχαν στην απορρόφηση των ευρωπαϊκών κονδυλίων (2007-2013) πάνω από το 90%, οι δε δήμοι κατόρθωσαν να συγκρατήσουν ως ένα βαθμό την κοινωνική κατάρρευση, εν μέσω οικονομικής κρίσης.\nΓια να προχωρήσει η μετεξέλιξη θα πρέπει πρώτα να γίνει αξιολόγηση του υφιστάμενου Προγράμματος προκειμένου να εντοπιστούν τα προβλήματα, μετά να γίνει η αναγνώριση των προβλημάτων / αξιολόγηση εναλλακτικών και τέλος η ανάπτυξη του σχεδίου της αλλαγής.\nΗ κεντρική διοίκηση θα πρέπει να αναθεωρήσει το ρόλο της με κατεύθυνση την αποκέντρωση αρμοδιοτήτων, πόρων και μέσων και την υιοθέτηση της πολυεπίπεδης διακυβέρνησης. Έτσι θα αποφεύγεται η συγκέντρωση των αποφάσεων σε ένα και μοναδικό επίπεδο εξουσίας και θα διασφαλίζεται ότι οι πολιτικές χαράσσονται και υλοποιούνται στο πλέον ενδεδειγμένο επίπεδο.\nΑπόλυτη τήρηση, σεβασμός και εμπέδωση, σε κάθε μεταρρύθμιση, των συνταγματικών αρχών της διοικητικής και οικονομικής αυτοτέλειας των ΟΤΑ (άρθρο 102 του Συντάγματος). Ενιαίο πλαίσιο κατανομής αρμοδιοτήτων μεταξύ κράτους και αυτοδιοίκησης και μεταξύ των επιπέδων της αυτοδιοίκησης. Το κράτος πρέπει να κρατήσει τον επιτελικό ρόλο ενώ οι ΟΤΑ τον εκτελεστικό και διοικητικό. Αυτό σημαίνει κατανομή του συνόλου των αρμοδιοτήτων σε όλα τα επίπεδα με ένα και μόνο νόμο.\nΣύμφωνα με το Σύνταγμα, δεν υπάρχουν σχέσεις εποπτείας μεταξύ των δύο βαθμών ΤΑ. Επίσης, σύμφωνα με τον «Καλλικράτη» μεταξύ των δύο βαθμών ΤΑ δεν υφίστανται σχέσεις ελέγχου και ιεραρχίας, αλλά συνεργασίας και συναλληλίας, οι οποίες αναπτύσσονται βάσει του νόμου, αλλά και με το συντονισμό κοινών δράσεων.\nΗ κατανομή αρμοδιοτήτων πρέπει να εμπεριέχει ως δεύτερο μέρος τη νομοθεσία για τα οικονομικά των δήμων και περιφερειών, με σαφή εφαρμογή της συνταγματικής επιταγής για τη μεταφορά των αντίστοιχων πόρων και με βάση την κατανομή των αρμοδιοτήτων καθορίζοντας τις πηγές και το ύψος χρηματοδότησης των δήμων και περιφερειών.\nΠαράλληλα, θα πρέπει να δημιουργηθούν νέα έσοδα. Με τη χρήση νέων σύγχρονων χρηματοδοτικών πηγών και εργαλείων που θα δίνουν τη δυνατότητα μόχλευσης κεφαλαίων για την ανάπτυξη. Αυτή είναι η μόνη διέξοδος που κατοχυρώνει την οικονομική αυτοτέλεια των ΟΤΑ σε βάθος χρόνου αλλά και το ρόλο τους στην ανάπτυξη της Ελλάδας.\nΣτη δύσκολη οικονομική, κοινωνική και πολιτική συγκυρία που περνά η χώρα μας, η τοπική αυτοδιοίκηση έχει χρέος να βρίσκεται κοντά στον πολίτη, να λύνει προβλήματα και να εκτελεί έργα που θα βελτιώνουν την ποιότητα ζωής του. Έργα ουσίας, έργα χρήσιμα για τις τοπικές κοινωνίες που λειτουργούν πολλαπλασιαστικά στην ανάπτυξη και στην παραγωγική διαδικασία. Επίσης, η ΤΑ είναι ειδικά, σε αυτή τη δύσκολη οικονομική κρίση, ο μοναδικός αξιόπιστος συνεκτικός ιστός για την κοινωνία και τους πολίτες που δοκιμάζονται.\nΣε κάθε περίπτωση είτε προχωρήσει η μετεξέλιξη του «Καλλικράτη», είτε όχι είναι επιβεβλημένο δήμοι και περιφέρειες να καταθέσουν προτάσεις και να αναπτύξουν σχέσεις διαβαθμιδικής συνεργασίας που θα αντιμετωπίζουν αποτελεσματικότερα και αποφασιστικότερα κρίσιμα ζητήματα που αφορούν στην ποιότητα ζωής των συμπολιτών μας.\nΑνακεφαλαιώνοντας, θεωρούμε ότι η εφαρμογή της διαβαθμιδικής συνεργασίας θα είχε ως αποτέλεσμα, την απλούστευση διαδικασιών σε σημαντικά θέματα, την παροχή ποιοτικότερων υπηρεσιών, την καταπολέμηση της γραφειοκρατίας, τη διασφάλιση της κοινωνικής συνοχής, την καλύτερη αντιμετώπιση ενός θέματος, την εφαρμογή των αρχών της επικουρικότητας, της εγγύτητας και της εταιρικής σχέσης, με κύριο στόχο την άμεση, ποιοτικότερη και καλύτερη εξυπηρέτηση των πολιτών.\nΣε κάθε περίπτωση οι ΟΤΑ πρέπει γενικά να αναλαμβάνουν πρωτοβουλίες και να διαμορφώνουν συνολικές προτάσεις για το ρόλο τους εντός του πλαισίου ενός ευνοούμενου και αποκεντρωμένου κράτους, στο οποίο η λήψη και η εφαρμογή των αποφάσεων θα λαμβάνονται, όσο το δυνατόν πιο κοντά στους πολίτες και θα στοχεύουν στην ενίσχυση της οικονομικής αυτοτέλειας τους, στην αποτελεσματική τοπική διακυβέρνηση και στην απεξάρτηση από το κεντρικό γραφειοκρατικό κράτος και τους μηχανισμούς του.\nΤο άρθρο αυτό αποτελεί περίληψη διπλωματικής εργασίας με τίτλο:\nΠολυεπίπεδη διακυβέρνηση και μορφές συνεργασίας Οργανισμών Τοπικής Αυτοδιοίκησης Α΄ και Β΄ βαθμού στο πλαίσιο του Προγράμματος Μεταπτυχιακών Σπουδών «Τοπική Ανάπτυξη- Τοπική Αυτοδιοίκηση» των πανεπιστημίων Αριστοτελείου, Δημοκρίτειου, Πειραιώς, Πελοποννήσου.


Τρέχουν να προλάβουν οι Λούγκος και Καμπλιώνης! | Mikriliga.com\nΣυνεχίστηκε και την Πέμπτη (22/2) η προετοιμασία του Ολυμπιακού Βόλου, ενόψει του ντέρμπι της Κυριακής, κόντρα στη Νίκη, με προπόνηση στο βοηθητικό γήπεδο του Πανθεσσαλικού Σταδίου.\nΣυνεχίστηκε και την Πέμπτη (22/2) η προετοιμασία του Ολυμπιακού Βόλου, ενόψει του ντέρμπι της Κυριακής, κόντρα στη Νίκη, με προπόνηση στο βοηθητικό γήπεδο του Πανθεσσαλικού Σταδίου, με τον Λάκη Μπακάλη και τους συνεργάτες του να “τρίβουν τα χέρια τους” από ικανοποίηση, βλέποντας τους Καμπλιώνη και Λούγκο να “πατάνε” χορτάρι, μετά από αρκετές μέρες.\nΣυγκεκριμένα, οι δύο ποδοσφαιριστές αντιμετωπίζουν προβλήματα τραυματισμών, τα οποία τους ταλαιπωρούν τις δύο τελευταίες εβδομάδες, δίχως να τους επιτρέπουν να προπονούνται κανονικά με τους υπόλοιπους συμπαίκτες τους. Η απουσία τους στο παιχνίδι κόντρα στη Θήβα, το περασμένο Σάββατο, κόστισε στην ομάδα τους και όλα έδειχναν, στις πρώτες δύο προπονήσεις της τρέχουσας εβδομάδας, ενόψει Νίκης, την Τρίτη και την Τετάρτη, πως πολύ δύσκολα θα προλάβουν να αγωνιστούν στο ντέρμπι της Κυριακής. Όπως όλα δείχνουν, όμως, είναι πολύ πιθανό να υπάρξει “ανατροπή”, όσον αφορά το βαθμό ετοιμότητάς τους, καθώς στην προπόνηση της Πέμπτης δεν αρκέστηκαν απλά σε θεραπεία, ακολουθώντας ατομικό πρόγραμμα.\nΤο γεγονός πως οι Καμπλιώνης και Λούγκος έτρεξαν, δίχως να διαμαρτυρηθούν για ενοχλήσεις σε αστράγαλο και γόνατο, αντίστοιχα, κάνει το τεχνικό τιμ των ερυθρολεύκων να αισιοδοξεί, όσον αφορά τη συμμετοχή τους στο καθοριστικό παιχνίδι της Κυριακής κόντρα στη Νίκη, η οποία μέχρι πριν λίγες ώρες, έμοιαζε σχεδόν απίθανη. Μάλιστα, οι πληροφορίες του magnesiasports αναφέρουν πως ο φυσιοθεραπευτής της ομάδας θα έρθει την Πέμπτη το βράδυ σε επικοινωνία με τον τεχνικό του Ολυμπιακού Βόλου, Λάκη Μπακάλη, προκειμένου να συζητήσουν το ενδεχόμενο οι δύο ποδοσφαιριστές να δοκιμάσουν να μπουν στο κανονικό πρόγραμμα προπόνησης την Παρασκευή.